url: =US in Japan te tui a tumtheilo vanleng puakna kisam ~ TK Lian :: ZOMI DAILY\nposted on 7 December 2016 at 8:30 am Lomkholna: News, Thangkhanlian, World\nDec. 6, 2016: Trump in Trans-Pacific Partnership (TPP) panin US kipek khiat ding a tangkona hangin pawl khat ten US-Japan kitanauna sia ding hi a cih hangun political analysts leh Russian Academy of Sciences ah head of the Center for Japanese Studies len Valery Kistanov in bel January 20 ciangin Trump in president a let hangin US in Japan kiim-ah Chinate dalna ding leh nawkna dingin Japante vanleng puakna dinga kizang tui-a tum thei lo teembaw ‘unsinkable aircraft carrier’ kici kisam uh ahih manin US-Japante kitauna sia tuam lo ding hi ci hi.\nValery Kistanov US in hih Japante ‘unsinkable aircraft carrier’ pen China kiim-ah Chinate nan’na dingin (counter) kisam uh ahih manin US in Japante pen politics leh galkap lamsangah a gal dingun deih theih lo ding uh hi ci hi. Trump in Japan in zong nuclear galvan nei leh phamawh a sak lohna thu a gen hangin kuamah Japante galkap lamsang ah thawl sung panin ong pusuak ding uh kuamah thukimpih lo hi ci hi. Trump in March kha-in Japan leh South Korea in North Koreate nuclear panin kidalna dingin USte gupna a kisap nuam kei uh leh nuclear nei le uh phamawh lo hi na ci ngei hi.\nAhih hangin US leh Japan ten thukimna a neih uh “Article 5 of the [Security Treaty] between the US and Japan” kici sungah US in Japante a humbit ding cih na tuang a, ahi zongin Japan in USte humbit ding cih tuang lo hi.\nArticle 6 ah American ten Japan ah galphual a neih uh pen Japan humbitna ding bek hilo in Far East khempeuh zong US in tavuan nei hi cih thukimna na nei uh hi ci-in Yamagami Shingo, Director General of the Japan Institute of International Affairs in ci a, tua hangin US-Japan kitanauna kilaih vat pah thei lo ding hi ci hi. Ahih hangin hih bangin a thukimna uh “Security Treaty” deih loin Japan ah lungphona om thei zel hi.\nRelated: A tapa mopawi simding in apai papi khat Bus tuahsia in si ~ ZD\nPolitical analyst Vasily Kashin in US leh Japan in huhna khat leh khat tung panin kisam tuak uh a, Trump in Japan a pimuh luat loh hangin US Congress sunga uliante lakah Japante lawm tam mahmah hi ci hi.\nSource – Sputnik/ Thang Khan Lian\nPrevious: Vondeih Kep Ding – 81 (Dimno’ Pa)\nNext: Malaysia, Klang vengah Lorry atailai khat meikuanggawp ~ ZD


timestamp: atn

url: =ZIUSA pan dahpihna: Pa Do Kap Pau (Anlangh, Gualnam) :: ZOMI DAILY\nZIUSA pan dahpihna: Pa Do Kap Pau (Anlangh, Gualnam)\nposted on 16 March 2020 at 12:06 pm Lomkholna: Dahpihna, News, Zomi\nMangpha Pa Do Kap Pau, Gualnam Beh, Kum 62 :: Anlangh Khuami Orlando,Florida USA ateng Pa Do Kap Pau in abeisa March 12,2020 in lam at het lo laitakin damlohna tawh ongnusia chih thu izaakmanin ZIUSA kipawlna mintawh dahpihna lainatpihna i pulak hi.\nPa Pau pen abeisa 1995 kumin Pasian lamhonsakna tawh USA ana tung ahihi.Pa Pau pen abeisa hun tampi sung ah zong minam a ding mapang mahmah khat leh abeisa hunsung in Zomi Innkuan Central Florida ah zong makai pi khat zong ahihi.Pa Pau pen USA leitang tunga ong nusia Zomi U Nau laizom khat ahihmanin dahpihna lainatpihna lahna in ZIUSA kipawlna in paakkual $150 man khat tawh mangpha khakna kinei ding hi.\nPa Pau tawh anunungpen hunzatkhop ding ong tungding Saturday March 21,2020, 10:00am to 3:00pm hun-in 2800 N Orange Ave, Orlando Fl 32804 ah (SDA) makaihna tawh hehnep hunbawlkhopna kinei dinga (Pr Andy Macdonald) in Pasian kamaml tawh hanthotna ong neih khit ciangin hanmualah vuina kineidinghi.\nPa Pau ong nusiatna hanga adahakap sangam tanau meltheih khuapih tuipih beh leh phung akuamakhempeuh I biak Pasian in a makiangpan a ongpai khasiangtho in ong hehnem tek nading ZIUSA kipawlna in thu kingetpih hi. Dahpihna Lianpitawh, Mun Mang (Genvai tanupi)\nPrevious: COVID-19 Virus update (US) leh kidawp tekding thu pawlkhat\nNext: COVID-19 pan kidal nading ~ Nok Kam\nKhuamial sung pan, khuavak sungah ~ David Tuang\nTulai Khuahun (08 August 2016) ~ Thangboi\nHi mah lungdam huaisa pen ingh ~ Zomi Quavadis\nZomi League 2014 ~ Opening Ceremony\nBMF ten Zogam khuaphuuk pan kidal kholh nading sum teng 1000 pia\nThanks 2014 Gospel Concert D.C Area ah picing tak in kibawl\nMalaysia ah Passenger mi 39 atuanna Bus golpi khat meikuanggawp\nHoihzaw! ~ Pau Khan Kap


url: =Solkha tang nuai ah Tedim khuapi (4) ~ Hau Za Cin :: ZOMI DAILY\nSolkha tang nuai ah Tedim khuapi (4) ~ Hau Za Cin\nposted on 19 January 2015 at 1:28 pm Lomkholna: Article, Hauzacin\nZingsang nai 4 hong sat ciangin ka tawl hong dam mahmahta hiding hiven ka khanglo ta a, ka lu phong in ka khuadak leh innvang kawm pan khuavak in hong taan ciciai hi. Thoto in ka pusuah leh innkatau nuai ah zusa ham zakzak khawng kiza in huansung ah thawhbat kung nuai khawngah lei lengthe na khuang ciaiciai a, hong lungzuanhuai mahmah hi.\nKauphe leh leigi te na ham selsel in huansunga nahtang kung phunga ui giakte zong na kigit litlit in khuavak taktakta hi cih kimu cian deuhdeuh hi. Golkhadi gah a kici kung keu kai neunaute kimu cian deuhdeuh in innkatau kiu ah hong po to singmehthuk zong a min leh a puam kitel sitsetta a, thangmual dawn ah zingni hong suak ding bangin nizung hong kikap singseng hi.\nHuihvot nung hiauhiau den ahih manin ka mai ka phiat pah nuam kei a, ka khuadakdak phot hi. Leitung hoihna en a ka khuadak kawikawi laitak in Pa Lian zong hong thoto in ‘kisap’ ka nei hong sa hiding hiven anbuk lam ah hong tuaksuk bubu in tuilum hong suanga, a sawtlo in ‘tuilum tawh na mai phiat aw’ ciin keupi dim nih tak tuilum hong lui keihkaih hi. Kei bel a tuivotsa a tui a khoihlo hilo in leitung hoihna mu nuam a khuadak leh zingsang huihvot nung hiauhiau iplah a innkatau tunga kiveivei ka hi hi.\nAvocado a kung ah lo: Avocado kung golpi nih tuibem gei ah na po a, ni mual ah hong suak mahmah ding hita cih ciangin a gahte zong kimu bilbel ahih manin a kung tungah kahto a va lawh ding ka lawp mahmah hi. Ahi zongin a neite in a phaltam aw ciin ka kisuanglah pian a, “Pa Lian, hua thawhbatte kilo leh a nek theih ding hiam?” ciin ka dot leh, “A min teng bel a nuai ah kia in a kunga te bel a min nailote hi,” hong ci a, tua leh ka puak dingin pum li khawng lo nuam sing e ka cih leh na deihzahzah lo aw, a kung bel ngot mahmah ahi maw, kitan baih mahmah hi hong ci hi. Singkung bel kikah mun bilbel ahih manin kei hong khoh ding leh khohlo ding bel ka theih lamtak na hi bilbel in ka kahto pah saisai hi.\nKa kahtoh khit ciang Singapore ah ka Khangno makai uh Lia Muangnu in hong galmuh in, “Dr. Cin, kidawm aw, a kung sang ah kah ken maw, a kung kitan baih mahmah hi aw,” ciin hong otsan a, tua kawmkawm in maan hong zaih ziahziah na himawk hi (Singapore tunkik ciang a maanzaihte mu pan)! Thawhbat pum 4 lo in a nuai ah akia a min, a kinethei pah pum 3 tawh a vekpi in pum 7 ka tawi neinai a, ka mainul bang singteh keu bang zihziah bek hi. Pum khat niangtui tawh meh pah in, a dangteng zinglam ciang kiallap (breakfast) dingin ka siit a, ka lawmte in kuamah in zingsang khuavot ah hong duhpih mello mawk uh hi.\nTedim ah kiallap a lim mahmah pen ‘Iciakuai’ akici khat ahi hi. Moh a keu a kikang hi a, Sen te gen Yuthio cih pan kila sawn kammal ahi hi. A khiatna pen ‘ngasa tawn’ cihna hi. Moh pen ngasa tawn tawh kibang ahih manin ‘ngasa banga kikang moh’ cihna hi (fish shaped fried bread). A lim diakna pen sathau nellua lo ahih man hi. A taktak in Tedim ah mawngphali thau tawh kikanga, Sen gam te ah vok thau tawh kikang zaw ahih man hi. Vok thau tawh kikang leh a khin ciang gaw pahpah hi.\nZingsang Khuasung Vakna: Thawhbat ka lawh laitak in thangmual dawn ah zingni hong suak suk sesa a, hong kap suk veva pah hi. Nisuak tung e cilo in zong lum pah hithit a, zan khuamial teng bei khin zo in nithak nuamtak hong mu sak hi. Ko zong zing niangtui leh kiallap ka nek khit phet un Pa Lian tawh kithawi in GZA Khawmpi a niangtui hawpna lap dingin ka diangto pah uh a, ka pai kawm un khuasung lamdung teng leh lamkabom teng ka vak kawikawi phot uh hi.\nTonsim leh Tonzang lampi kituahna san ka tun laitak un Tonsim lam pan mawtaw nih hong tungto lutlut a, van a dimlet in hong kisuan to neinai a, Zomi numeite bek van dimlet pua nuam kasak leh Zomi te mawtaw te zong van a dimlet vive mah a pua na himawk uh hi. Van dimlet lo peuhmah puaktak a salo, sep vet gina takin a sem minam Zomi te hi hang cih hong phawksak hi.\nMawtaw tawh kipelh khin lian cih ciang ka pai suksuk uh leh lam kawi veilam ah ka kihei phei uh a, mualpang ah guam thukpi na om in a taw pek a lui pen Tuithang Gun a kici pen hi a, a gal lam pen Gun Gal a cihcih uh ana hi mawk hi. Haimual lam paina hi in, tua mawtaw lampi zuisuak leng Ciau ah, Tonsim ah a kitung ding ahi hi. Mualtung pan ka daksuk uh a, Gawng Khua kimu thei a, Lailo kimu thei in a dangte bel khuamei kaaita ahih manin a gamla khuate kimu nawnlo hi.\nKa tunma uh nipi masa lai in ZIS Secy Pa Khup Khawm Mung te na tung uh a, amau khuamei kai nailo hi ci uh hi. Ko bel ka nuai vua Gawng gama po gua phung leh Lailo khua lutna mawtaw lampi khawng bek ka mu thei uh hi. Mualpang lah kham hihiai bek hi in Pa Lian kiangah, Aizawl hileh inn lamna dingin deihsi unteh, kham sa hetlo ding uh hiven maw, ka ci hi. Gawng te huandai pan panto leng lampi tawh kitang ahih ciang bel inn dawl 30 bang hikhin ngel ding ahih ciang innmun hoih mahmah kici ding hi. Ahi zongin Tedim ah bel innmun ding tamlai ahih manin tuate inn lam theih dingin zong kituat nailo hiding dan hi.\nA sak ah ka paitoh uh leh Rev. Thang Van Lian sepna leh a biakinn, a zum leh a huang kitungto in, a sak ah paito leuleu leng GZA Khawmpi neihna FBBC&S ahi pah hi. Sia Thang Van Lian pen Korea pan Lai Siangtho sang man hi in Zomi sungah Pasian it, thu thei, kiva leh kizen, tangzang taka sepna peuh ah a kileh ziauziau khat hi in, GZA Khawmpi sungah zong Hunzeek leh tangzang thuah in a tavuan a zo mahmah khat ahi hi. Amah banga minam leh Pasian a it, a khangham nailo makai a kineih pen Zomi te hampha mahmah hang. Amah leh Sianu Dr. Cing Pum Neam bang khangno zaw deuh kiva leh tangzang a diang thei Zomi makai i neihte khamuanhuai mahmah hi.\nLeitung Level a Ban Zomi Makaite: Gen pan kha vet ka hih manin zomsuak vet leng. Rev. Dr. Do Suan Mung, Principal and Founder of Faith Baptist Bible College and Seminary, Tedim; Rev. Dr. Go Chin Zam, National Director, Operation Mobilization, Myanmar; Rev. Dr. Gin Khan Khual, General Secretary, Zomi Baptist Convention of Myanmar cihte tutung GZA Khawmpi a 2veina ah hun leh vai khempeuh hong makaih uh pen nakpi takin hamphat huai hi.\nKa cihna ah, amau pen leitung level in a diang setset leh leitung level ah nasemte hi in thu leh la vik dan, hunzat dan leh vaisai dan, kampau, mukpau leh zin leh leng hopih dan, makaihdan leh kihei dan, gel dan leh sepsuah dan, mawhpuah nasep hawm dan leh tavuan lak dan, a tuamtuam… tuate khempeuh ah ‘hici zaw deuh hen’ cih ding om vetlo in zo sitset uh ahih manin Zomi hih nuam ngaungau hi.\nLeitung level a sem vive te hong makaih ahih mah bangin leitung level ah gamtang mite hong zin in hong siim uh hileh zong kisuanna ding omvetlo, patauhna ding om vetlo, kiphatnsak nading bel hikei ahih theilua hingiat hang cih ka gen ngam hi. English ci leh lah lau lo, Kawlpau ci leh lah ‘piah-ta-na masihbu’ hi. Laphuakpa in, “Zomi laukha pallun ding hi” cih la sungah ‘Kawlgam leh leimong dongin’ Zomi te pallun ding hi cih pen a kisasa bek hilo in a takpi in a kizangzang, a kizeekzeekta ahi hi. Zomi a hong bawl Pasian min phat hang.\nGZA Khawmpi Local Committee te lah leitung level a gamtang leh siamna, theihna a kicing leh a kum tampi a sem siamsa hi uh a, a nungthuapte lah leitung level a gamtangte mah hikik in, a ‘maimailo’ vive hi in, Zomi te Pasian in hong lamsang kasa hi. Rev. Dr. Thuam Khan Thang, Principal, Bethel Bible College, Tedim hi a, mikang mivom tawh kikhawl kithuza nasemkhawm hi in sangsia laihilh siam leh vaihawm thuzek siam khat ahih manin amau makaihna tawh Khawmpi hong nuam mahmah hi.\nSiapa pen thupulak bek ciang hong nuisak ziahziah bek hilo in amah teekteek tawh mimal in kiho leng zong hong lungtai sak thapai khat ahi hi. Tua zaha mite lungdamna ding leh lungsim thei mi hi a, i kisap leh i thadimna ding, lungtaina ding a thei khat ahi hi. Amah tawh a semkhawm Dr. Cingkok leh Rev. Thang Van Lian, Rev. Nang Lian kap te lah khangno zaw leh thazangzaw ahih man un lah ngaihsun zo, lah sem manlang thei, lah diangzo, lah kiva hi uh a, khangno lamte tawh kizop zong a siamte ahi uh hi. A dang khempeuh zong kiho diamdiam in nasem khawm diamdiam uh a, tutung pen ‘politics hilo, minam vai hi’ cih ahih mah bangin Zomi leh minam adingin limtak in a pang vive ahi uh hi.\nTua banga hawmthawh huai vetvetlo makaite in hong makaih uh khawmpi pen nakpi tak in nuam a, annek na mun ah min a khum bekbek 420 a val hangin patau deksuai lo uh hi. Khawmpi ah kihel khempeuh min khumlo (anne lo, anvak kullo) tawh mihing tul khat val bang a kipha den pen mipi hilo in makai vive kihi hi. Khua lam pan makai, pawlpi ah makai, khuasung ah makai, kipawlna ah makai semte vive ahi hi. Mipi nautang khawmpi sim pen kigen nailo hiphot hi.\nTua banga makai muanhuaite in Zomi hong makaih pen zuih taak, zuih ngam huai hi. Kawlgam level bek hilo, Asia level hilo, leitung level hi uh hi. Tua ahih manin makaite hong makaihna pen up ngam huai hi, khiallo ding uh hi, pil uh hi, thei uh hi. Leitung level in a muan, a suan, a thudotte uh guai Kawlgam khuapi ah zong a tualbual tumteng ngaplo pawl in thupisimlo in om kha kei ni. A pilte gelsa, a ngaihsutsa uh sem in zui in a sepna uh nungthuap leng ei zong a pil, a siam, a thei, a semsuah kisuak lel ding hi. Tua pen Zomi te in lunghiang het kei ni. I makaite muanhuai hi.\nA kigen nai vetlo, gen zong a kul vetlo, a hikhin luasa GZA President Rev. Dr. S. Pau Khan En te, HE Bishop Felix Lian Khen Thang te, Rev. Dr. JM Ngul Khan Pau te pen leitung level in thudotpi leh policy gelpih dingin a zatte uh hi a, a kammal khat uh zong lei a kia nawnlo te hi. Mite in a kam khat gen uh pen sum tampi, tha tampi tawh a lei uh, a cial uh ahi hi.\nTua manin Zomi ah kigawm ni hong cih uh pen a upmawh thu uh a gen uh hilo a, a tel sitset uh, a muh kilkel uh, a hoihpen ding nang leh kei leh Zomi nam bup adingin hong gen uh, hong pulak uh, sem dinga hong deihsak uh, i maban, i suahtakna ding, i khantohna ding, i khuasuahna ding thu leh nasep tavuan ahi hi. Tua ahih manin lunghiang kei ni, Zomi i hihna angtang in pulak in genkhiakhia ni.\nPS: Tutung GZA Khawmpi ah zong ‘Zomi’ cih nading ah ‘eimi’ a ci kha a om leh sum kigaam pahpah hi. Eimi omlo a, Zomi bek om hi cih a kigen nopna hi.\nGentehna in, “Eimi te pen pil mahmah hang” cilo ding; “Zomi te pen pil mahmah hang” ci zaw ding.\n“Eimi khat leh Kawlte khat kikhawl” cilo ding; “Zomi khat leh Kawlte khat kikhawl” ci zaw ding.\n“Eimi nungak te melhoih thei mahmah” cilo ding; “Zolia te/Zomi nungakte melhoih thei mahmah” cizaw ding….\nTua bang teng ka ngaihsut kawmkawm in ka to paipai uh leh kikhopna phual ka tung uh a, tanu Zolia te in niangtui leh moh ka khut vuah hong pia pah lian uh hi. Ko zong lungdam taka dawn kawmkawm in khua tuamtuam pan hong pai Zomi makai pawlkhat tawh ka kiholim kawmkawm uh hi… (zop lai ding) Hau Za Cin\nPrevious: Career Guide: Banking Services\nNext: Na phawk zel in!\nSaudi Arabia te kumpipa King Abdullah sita\nZONET Awards 2011 ngahte lungdam pihna\nZomi te TO thak kum 70 cingta ~ Gin Kam Lian\nAlamdang nate mu napi lamdang asalo mite


url: =Zomi Khangthakte I lametnapi – Disciple Kap Sian\nGuah a zuk hun ciang bek in inn tungkhuh a bitlo ahih lam ki thei pan a, sial a tai/ tat khit a i singno anteh teng hong gaih sak, hong tuat cil sak gawp ngeingei khit tak ciang in i daai a bitlo ahih lam ki thei pat mahbang in…\nA beisa kum 10 sung ci keini, a beisa kum 5 sung in zong Zomi khangthak lak, Zomi khangthak lak ah zu leh sa bek tawh kidiah in, Pasian tawh ki gamla in a suakta mahmahte ihihna pan in tu in, hih bang thu hong om ciang in Zomi sung ah ngaihsutna idea hoih nono tampi hong suak khia, hong ki lawng khia ziahziah, hong ki dawk ziahziah pen Zomi kahih ka angtang a, a sawt hetlo tu zawh kum 5, kum 10 sung in Zomi te pen minamdangte in hong pahtak, hong zahak leh hong thudot ding minamte ihih lam tu a i khangthak Zomi te’ thu ngaihsut theih zia leh, a thukin zia tung tawn pan in kimu thei hi.\nThan Shwe natawm talnga ta a, a sawtlo in Suh Kyi zong ong tawlnga in khangthakte’ hong suan ding hi.\na phakna GZA Facebook sung akhangthak Zomi te’ thu ngaihsut zia, i minma a veizia te i et tak\nZoptoh la ding…


url: =Adam Kum 930 – Nang le Kei Kum 70/80 bang bek :: ZOMI DAILY\nAdam Kum 930 – Nang le Kei Kum 70/80 bang bek\nposted on 22 December 2014 at 12:44 pm Lomkholna: Article, Biakna, SuanghDal\nNuntak sau pen Methuselah kum 969 hi in, Noah Tembaw kum 120 sung hun la-in kibawl a, Mihing khang khat kum 70/80 ah kiciangtan hi.\nSih ding pen a ngeina hi lo hi. A ngeina hilo ahih manin sih kingeina seh cih bang om thei lo hi. A kipatcil in Pasian in Adam pen a si thei dingin a bawl hi lo hi. Sihna pen mawhna hangin ahong piang ahi hi. Leivui ah hong kibawl, lei ah ciah kik ding a cih ciangin, mawhna hangin Pasian in a hehna lei den nading a cihna hi zaw in, leivui ah a ciahkik ding him himin ahong pian sak hi lo hi. Death is not natural. Death is not a biological event. Death is by way of sin. Pawlkhat in Pasian’ ong piak “nuntakna hu” (Gen. 2:7) pen lei pumpi tawh a nungta suak thei lo limlim ding ahi hi, ci uh hi. Hong kipian sak lai-in a si thei dingin Pasian in ong bawl mah na hi a, leitung nuntak pen tom kaal sung bek mah ding hi, ci uh hi.\nA ngei bang lo ngeina, “Mawhna”\nAhi zongin Lai Siangtho sungah sihna pen hong kipiangsakte ih hihna tungah a kinga na hi zenzen loin, piansak mite in mawhna na bawl uh ahih manin sihna ahong piang na hi zaw hi. The wages of sin is death (Rom. 6: 23). Si dinga hong kipiang sak hi lo a, nungta dinga hong kipiang sak hi zaw hi. Ahi zongin a nungta kim lai kisi thei ta hi. Kuama’ ong bawl hi kei. Ei le ei’ kibawl hi. Thei gige, hak gige, kitel sitset mah in a si ding ih hi ta hi. A taktakin cilehang sih ding pen a ngeina hi masa lo hi. Ahi zongin a ngei bang nawn lo ngeina khat hong tunga tua pen mawhna thamanh sihna ahi hi. (The seriousness of sin)\nA si thei lo ding kisa\nPasian in Adam’ sungah a muap tua “HU” sungah nuntak suak theihna kihel lo na hi lo zawin, tua nuntakna pen mihing in mawhna tawh nin sak ahih manin tua leipumpi a si thei hong suak ahi zaw hi. A kipatcil in Pasian in mihing pen a si kik hamtang dingin ong bawl ahih lohna pen Adam’ khanggui sim lehang kingaihsun thei pah hi\n(Piancilna 5:1-32). Adam le a suan le a khakte a nungta suak dingin Pasian in ahong piansak ahihna vaang tawh Adam kum 930, Methuselah kum 969, Noah kum 950 cih bangin nungta uh a, a si thei lo ding hong bang liang lai uh hi. Pasian in mihing pen a si dingin ong bawl ahih lohna pen Piancil hun lai-in kum tampipi a na nuntakna uh thuphate ah a liim (the shadow of life) kimu thei lai hi. A kipatcil in a si thei lo dingin ong piansak ih hih manin tua vaang hangin tu ni dong mah in a cidamte a si thei lo ding kisa uh hi.\nNuntak kum kiam\nAhi zongin mawhna gu hangin damdamin nuntak kum hong kiamkiam hi. Lamech kum 777 ah ong kiam sukin, Noah’ suan le khakte bang kum 430, 200, 70 cih bangin nuntak kum hong kilamdang suk hiaihiai a, tuhun ciangin kum 80 bang a nungta zote khansau kisa mahmah hi. Mawhna gu ahi, gitlohna, tuahsiatna, natna le satna hangin kum 70 pha zo loin a kisisi takpi hi ta hi. Nuntak kum 900 lam pan kum 70 lam ah kia suk cih pen mawhna hang ahihna kilang mahmah pah hi.\nIh khangno lai-in kum 70 tam kisa mahmah a, hong tung thei lo ding kisa hi. Tu in, Late lai-at pa in nuntak hun a tom mahmahna thu hih bangin na gen hi. Topa aw, “…ka nuntakna hun uh a tomlam ka theih nadingun hong hilh in,” na ci hi (Late 90: 12). “…Kote’ nuntak sung kum 70 bang hi a, cidam le-ung kum 80 bang hi,” na ci bek mawk hi (Late 90: 10). Tuhun ciangin kum khat zong pha nai lo, nu’ gil sung pan zong suak khia nai lo in, kisi hi. Mawhna khang semsem a, naugil sung nangawn ah kithahna piang ziahziah hi. Khan kitom thei mahmah ta hi. Tua thute ih lungngaih ciangin Topa Jesuh Khrih ong Tatkhiat Lungdamna Thu ih kisap lam hong phawk sak ahi hi. Sihna pan Nuntak kikna na kisam hiam? Kum 70/80 hingtang sihna pan Tawntung Thawhkikna na kisam hi.\nTua hi a, kum 1000 nangawn a bei ciangin bangmah lo ahi hi. Christian te adingin a beisa kum 1000 sangin a nungta lai ni khat thupi (positive) zaw hi. Mawhna hanga sihna in hun sawt pen zong bangmah lo suak sak veve hi. Ahi zongin sihna a om nawn lohna nuntak tawntungna ah ni khat le kum tul khat a kibang ahi hi.\nKum 70/80 in bang gen? (Psalm 90:10).\nMawhna hangin mihing khang kum 70/80 ah ahong kiciangtanna thu hong gen ahi hi. Khang nih nung ta thei lehang zong 140/160 hi bek ding hi. Khang nih nungta na om uh hiam? Khang khat ciat bek kinungta hi. Tua ahih manin khang khat bek thu a khualte in khang tawntung tak thuak dinga, khang tawntung ading thu a khualte’ sungah khang khat nuntak nop mahmah ding hi.\nKum 120 in bang gen? (Gen 6:3)\nHih kum 120 pen mihing nuntak kum phazah ding hi, a ci pawl le Naoh tembaw bawl kum sawt zah a genna hi, ci-in sanzia kibang lo nih om hi. Mihing’ nuntak kum phazah a genna hi leh Late 90: 10na tawh a thu kitukalh hi. Tua banah hih ciangtan kum 120 pen Noah tuicin khit cianga mihingte’ nuntak kum phazah tawh zong kituak lo hi (Piancilna 11:10-32). Tua hi a, hih kum 120 pen Noah tembaw bawl kum phazah hi zaw ding hi cihna ah Lai Siangtho khiatzia (interpretation) kitukalh lo pen hi. Lai Siangtho ih khiatzia a kitukalh leh Lai Siangtho luanzia a tel thei lo mihing’ lungsim kitukalh honkhat om hi ding cihna hi zaw hi.\nPasian in Leitung tuicin tawh a sawp siangma kum 120 hun lai in Naoh tembaw bawl kipan sak hi. Pasian in hih 120 hun sungin leitung mite kisikkik leh cih a lunggulhna hangin a hehpihna kong kum 120 sung hong hi. Tua hun sungin Noah tembaw bawlna tawh tuicin tungsak ding ahihna lak khin hi. Tua kawmkal ah Noah te pata tengin tembaw lian mahmah khat bawl nadingin hun tam sim a lak zek uh zong a kul ding mah na hi veve hi.suangdal\n“Noah in teembaw a bawl hun laitakin Pasian in lungduai takin ngak hi napi-in hih kha a nei mite pawlkhat in Pasian’ thu mang lo uh hi.Teembaw sungah a om mi giat bek, tui in a suakta sak hi.” (1 Pet. 3: 20). Hih lai munah lungduai takin cihteh “kum 120” thu tawh kimemat ding hi, ci-in kimu thei hi. Tua hun lai-in Noah tembaw bawl hun kum 120 tawh tuicin tun ding warning pia in, mihingte kisik nading hun pia cihna hi zaw hi. Tua hun sungin Noah in zong a teembaw bawl zo hi.\nNoah in kum 120 teembaw bawl a, Pasian in tua hun sung khempeuh leitung mite a mawhna uh pan kisikkik ding lungduai tak in ngak ahihna Lai Siangtho kimematzia tawh kimu thei hi. Hih leitungah sihna ii gu hangin kum 70/80 bang bek ih nuntakna pen eimau’ mawhna hang hi a, ahi zongin ih Topa Jesuh tawh ih kipawl manin Pasian’ hong piakkhong pen nuntak tawntungna ahi hi” – (Rom. 6: 23).\nPrevious: Zomi Society Analysis\nNext: Makai hoih na suahnop leh nungzui hoih suak phot in\nMawtaw lamzikpi tungah siktukilh bekbek 40km sung dimzihziah in mawtawpei tampi kitam\nMalaysia Zomi Khuado 2014 Ka Siimna (1) ~ Hau Za Cin\nThaang Mual Dungteng-a Zomite’ Kahna ~ Pu Zokhai\nTungzang ah Sang innpi kang\nUS kumpi in Syria gamsung “Tomahawk Missile” thaupi tawh kap kipanta ~ ZD


url: =Paikhiatna 20 | Siantongluan.net\nPaikhiatna 20 |\nPasian in hih thute khempeuh gen a,\n"Kei pen salsuahna Egypt gam panin note a hong paikhiatpih Topa na Pasian uh ka hi hi.\n"Keimah longal pasian dang na bia kei ding uh hi.\n"A kiseek milim hita leh, tunga vantung hita leh, nuai-a leisung hita leh, leinuai-a om tui sungah hita leh a om na khat peuhpeuh a sun khat peuhpeuh note-a dingin na bawl kei ding uh hi.\nTuate mai-ah na kun kei ding uh a, tuate na bia kei ding uh hi. Bang hang hiam cih leh keimah note Topa Pasian, a aam Pasian ka hi a, kei hong mudahte tungah pate mawhna tate tungah khang thum khang lina dongin thuk-in,\nahih hangin kei hong itin ka thupiakte a zui mi a tul tampite tungah itna kip a lakpa ka hi hi.\n"Topa note Pasian min a sia lamin na zang kei ding uh hi. Bang hang hiam cih leh Topa in ama min a zang khialte gim pia ding hi.\n"Sabbath ni a siangtho-a zat ding phawk un.\nNi guk sung nomau na semin na nasep ding khempeuh uh na hih ding uh hi.\nAhi zongin a ni sagih ni pen Topa note Pasian Sabbath ni ahi hi. Tua ni-in note, na tapate, na tanute, na nasempate, na nasemnute, na ganhing uh ahi a, peemtate in ahi zongin na bangmah na sem kei ding uh hi.\nBang hang hiam cih leh a ni guk sung tengin Topa in van leh lei, tuipi leh tuate sunga om khempeuh bawl a, a ni sagih ni tawlnga hi. Tua ahih ciangin Topa in Sabbath ni thupha pia-in siangthosak hi.\n"Topa na Pasian un note hong piak leitang tungah na khan uh a sau theihna dingin na nu leh na pa uh zahtak un.\n"Mi na that kei ding uh hi.\n"Nulepa mawhna na bawl kei ding uh hi.\n"Na na gu kei ding uh hi.\n"Na vengte uh langkhatah a manloin teci na pang kei ding uh hi.\n"Na vengte uh inn na deihgawh kei ding uh hi. Na vengte uh zi hita leh, ama nasempa hita leh, ama nasemnu hita leh, ama bawngtal hita leh, ama la hita leh, na vengte-a ahi na khat peuhpeuh na deihgawh kei ding uh hi," a ci hi.\nTu-in mite khempeuh in vangingte, peengkul aw, leh mual meikhu thu a theihtel uh ciangin, lau-in a ling uh hi. Amaute a gamla-ah ding uh a,\nMoses kiangah, "Nangmah in kote kiangah thu hong gen in; kote in ka ngai ding uh hi. Ahi zongin kote si khading ka hih uh ciangin ko tungah Pasian hong gensak kei in," a ci uh hi.\nMoses in mite kiangah, "Lau kei un; bang hang hiam cih leh note khialkha loin amah na kihtak theihna dingun note tungah a laktel dingin Pasian hong pai ahi hi," a ci hi.\nPasian omna meii sah nai-ah Moses a pai laitakin mite a gamla-ah a ding uh hi.\nTopa in Moses kiangah, "Nangmah in Israel mite tungah hih bangin na gen ding hi: Vantung panin note kong hopihna note mahmah in na thei khin uh hi.\nNote in kei tawh nong biakkhop dingun ngun pasian-te leh kham pasian-te na bawl kei ding uh hi.\nNote in keima-a dingin lei tawh biakna tau khat bawl un la, tua tungah na meihal biaknate uh leh thunuama na biaknate uh, na tuute uh leh na bawngtalte uh pia un. Keima min a kiphawkna ding munin ka bawlna peuhmahah note kiangah keimah hong pai-in note thupha kong pia ding hi.\nNote in keima-a dingin suang tawh biakna tau na bawl uh leh, a kiseek suang tawh na bawl kei ding uh hi. Bang hang hiam cih leh na nazatte uh tawh na va suk uh leh a ninsak na hi uh hi.\nTua tungah na selsim uh a kidawk khak lohna dingin ka biakna tau tung kahtohna ding kahlei a kulin na sang bawl kei ding uh hi, ci in.\nTedim Lai Siangtho / Laibu: Paikhiatna 20


url: =Zomi Zogam Zopau Zolai ~ Hau Za Cin :: ZOMI DAILY\nposted on 24 April 2016 at 7:00 am Lomkholna: Article, Hauzacin\nZomi pen koi pan kipan, koi pan mengkhia, kuate suan leh khak cih a bul tak pan suut theihna i neih pakloh hangin minam lomkhat, phung khat hi peuhmah hang cih a kilatna dingin i tenna gam, i kampau leh i laigelhdan kilamdanglo hi. Tua manin minam khat hi peuhmah ding cih kitel hi. Mihing masa Adam pan suut suksuk leng koi pan pengkhia teng Zomi ihi hiam cih i kan theihpakna omlo hi. Tuma kum tulkhat sungah zong lehsut kik pak leng a baihlo khat hi a, ahi zongin tuma kum 100, kum 500 cihtote pen suut taktak leng a kiphulzo lel ding tawh kibang hi. Zomi laisiam leh thukan, pilna, laitan sangpi neite in amau mun ciat ah suut ngekngek uh hi cih mangngilh kei ni. China gam pan pem, lal suk hihang a kici pen ‘kam tawh kihilh tangthu’ ah i neih manpha pen khat suaklai hi.\nChinese te tawh i kinaih mahmahna tampi a om mah bangin mi pawlkhat in Israel minam khat peuh ihikha tam ciin na gen uh a, tua zong i kibatna pawlkhat a muh uh ciang ‘ahi kha tam’ acih mah uh a, zong kibatna pawlkhat nei takpi hileng kilawm hi. Min phuah dan, mintap leh minphuak i neih citciat khawng Zomi ihih a angtanhuaina khat hi a, Zogam i nusiat ciang zong i kep dinga hoih mahmah khat hi bilbel hi. Chinese te in zong na nei uh a, ahi zongin nitumna lam gamte nuntakzia a lim zat mahmah khit uh ciang mintap leh minphuah cih khawng a kulna theilo, kisam sa nawnlo hiam, ahih kei leh khual manlo uh hiam hi ding hi — nusia hiaihiai uh hi.\nZopau pen Zomi te in i pau zat pen hipah a, tuibuk muam kawm, zazial tep kawm a i holim litlit theihna kampaute hipah hi. Niangtui hawp kawm, ningzu dawn kawm a lia leh taang, lawm leh gual kikholh ciang kihopihna khempeuh Zopau hi a, a lian a neu in a theih kim dikdek pau leh ham ahi hi. Zomi te leitung a kibehlap ciangin kim leh pam tawh kizopna tuamtuam lampi hong kihong a pau thak leh vaithak tuamtuam i nei hi. Sumbawlna leh lawmbawlna ah kampau dang i zat a kul hun om a, i meetna dingin a kisam ahih manin tuate zong i zang thei pah hi. Ahi zongin Zopau leh Zongeina tawh tua kizopnate kikhek ngeilo hi. Zopau leh Zokam i zatloh a midang pau tawh i kizop ciang zong Zomi lungsim leh Zopau Zolaite a kiam cihna hi tuanlo a, a kisapna ah ‘vanzat’ bangin a kineipak bek ahi hi. Zomi peuhmah in Zopau i kepcing ding, i zat ding, i zuun ding a pelmawh ahi hi.\nComputer khempeuh ah lah Zolai gelhna ding olno takin kinei lel ahih manin Zomi te hun leh vai khempeuh pen a ‘gel khinsa’ khat na om hamtang dingin ka ummawh hi. Tua hi kei leh ei gel tawm ding hileh hizah manlang nailo maithei hi. Tua manin ‘kua in Zomi hong kem, hong khual hiam’ cih pen i suut ding, i kan ding, i phawk ding, i mangngilhloh dingin thupi kasa mahmah hi.\nZomi hih nuam semsem a, Zomi ihih a thupina i thei semsem hi. Zomi, Zogam, Zolai, Zopau cih khempeuh hizaha a khantohna i suut ciang – ei theihloh in hong matutpih, hong huai, hong kem, hong khual mahmah hong domto den khat om hi cih i mu hamtang ding hi. Tua zaha Zomi te hong kem kua hi ding hiam cih pen Zomi khempeuh in i mangngilh khak hetloh ding ahi hi. Tua hong khual hong huai pen kua dang hilo in VAN leh LEI a piangsakpa hi hamtang ding hi cih ka um hi. Zomi in i kalsuanna khempeuh ah Pasian tawh i kalsuana Amah i mangngilh hetloh ding thupi kasa semsem hi.\nZomi vai khempeuh ah Pasian khutma kimu thei den hi.\nLungdam si ung Topa.\nPrevious: Ei hun tung ta! ~ Zomi Quavadis\nNext: ANZAC Day & Zomi ~ Pu Zokhai


url: =Kennedy Space Center ah – 6 ~ Hau Za Cin :: ZOMI DAILY\nposted on 23 April 2009 at 9:01 pm Lomkholna: Article, Hauzacin\nKSC Mangpha: Space shuttle lah kilawnto khinta, a khu zong vantung nitumta ahih manin kimu thei nawnlo, a kimu thei ciang nangawn ah khuazingta ahih manin ko zong inn lam ciah dingin ka kithawi uh a, viewing point pan KSC mawtaw khawlna ciang KSC te Bus pi Kennedy Space Center cih kigelh gemgam tungah ka tuang uh hi. KSC mawtaw khawlna ka tun uh ciang tuak khia in ka mawtaw omna lam uh ka zuan uh a, mawtaw sung lut in inn lam ka ciahpah uh hi.\nMawtaw tam lua mahmah ahih manin 7 miles ka pai hun sung bekbek uh zong nai 3 sung sawt ta zen hi. Hih space shuttle launch en ding bekbek in mi gam dang tampi, leitung bup pan ci mai ni, pan hong pai uh a, a naizaw diak Canada pan zong tul nih bang hong pai ding ciin kigen hi. Tua ahih manin KSC pan a ciah khia mawtaw tamlua mahmah a, “Traffic Jam” a cih uh kituak kha hi. Tua hangin inn zan nai 9:30 khawng tung ding pen zingsang lam nai 3:00 in ka tung pan uh hi. Nop lah nuam, lamdang lah lamdang. Khatvei nuntak ah hih khak loh dinga pammaih pawl hi in ka tuat hi.\nInn ah nitak ann delh sawm pen zan 11 khawngin zong KSC pan 7 miles khawng bek kipai pan ahih manin gilkial kipan ta a, lampi ah nek tawm ding zongin sumbuk kihongte ah ka lut zel uh a, ahi zongin ka mai vuah paite in zong ko mah bangin na zong tek uh hi ding hi ven nek ding kimu zo paklo hi.\nKumkhat zawh ciang: Tu ni tua mun KSC ka hawh uh kumkhat val ta a, ka hawhni vua a kilawnto pen zong hong ciah kik zota in, a dang khat zong kilawnto kik a, tua zong hong ciahkik zota a, a tawpna pen Space Shuttle kizang ding (ISS ah nasem ding) zong May 5, 2010 in kilawnto khin a, May 16, 2010 niin ISS tung in, a nasep ding teng a sep khit ciang May 23, 2010 niin ISS pan kikhongkhia in leitung 186 vei a kimvial khit ciangin a May 26, 2010 zingsang nai 8:48 AM in KSC ah hong tusuk diaidiai kik zo hi. Hih Atlantis in kum 25 sungin KSC leh ISS kikal 32 vei nasem in kileh man a, tai 120 millions a gamla khualzin hi.\nA makaipa Antonelli in, “Hih Atlantis space shuttle tawh ka vekpi un (astronaut te) ka tuang khinta uh a, pawlkhat nih vei thumvei bang tuang khin zo hi. Tuni pen a khualzin a tawpna hita a, Florida ah cidam kong ciahkik theih uh ka nuam mahmah uh hi,” ciin a dawn mipite maiah gen hi. Hih Atlantis mission pen STS-132 hi.\nMailam vantunglam khualzinna dingte tu a kizangte sanga hoihzaw vive hita ding ciin NASA in gen hi.\nSpace shuttle hun beita a, a hoihzaw vanzat ah mite kilamsang ta uh hi. Zomi te zong hunthak, kalthak ah i kikhangkhan zo ta diam?\nPS: “Kennedy Space Center ah” cih series ka gelh patna USA ka zinlai hi a, tu in inn ka tunkik zawh ciang ka zo thei pan hi. Mitkha ah tua Space Shuttle leng vava ette khawng hong kilang vuauvuau hi… lungzuan huai veve mawk. I will be back, baby! (Arnold, “The Terminator”) Dr. Hau Za Cin\nPrevious: Kennedy Space Center ah – 5 ~ Hau Za Cin\nNext: Zomi Life and Culture ~ Rev. Dr. Gin Khan Nang


url: =Malaysia ah a pai ding Zomi te pawlkhat inTuahsiatna tuak hi cihthu thuthang kiza\n(TZN) Malaysia gamah gambelte UNHCR le Malaysia kumpite May kha sungin min sazian lakna (Bio data Collection) nei ding cih akizak ciangin, Kawlgam le Zogam nangawn pan Zomi tampi kipai ziahziah cih kiza hi. Tua bek tham loin, Thailand gamgi Aum Phan Refugee Camp panin zong May 6,2012 ni-in Zomi (Chin) honpi khat pai uh hi. Tua te' sung pan Zomi (Chin) 7 te tuanna Motor pen Um Phan Refugee camp pan Thailand zuanin apai Bangkok khuapi tun madeuh in Tuahsia (Accident) uh a, Tedim gamhuam Phaileng khuami Nu Go Cingte innkuan mi 3 sungah a tapa neupenTg. Dal Sian Muan (Kum 13) pen aphual ah sipah in, kum 16 apha atapa ubel a keng kitanh a, a nu uh Nu Go Cing pen a Kawng nuai lam sicip cih kiza hi.\nA liam abaite Bangkok khuapi a om Nakhon Sawan Zatopi ah kipuak suakin, a liam sia lua lo adang mi 3 te Police Station ah kikoih uh ci hi. Aum Phan Refugee Camp pan Bangkok dong khe tawh pai uh a, lam sauveipi apaikhit uh ciang puaisa te i a gelkholh uh Motor khat tawh atuangsak uh a, a tuahsiat ciangin Motor hawlpa taimang sawnsawn hi. Hong nusia Tg. Dal Sian Muan le innkuanpihte pen Catholic pawlpi uh ahih manin, Mae Sot a om Catholic pawlpite tawh kizoptheina ding kihanciampih cih kiza hi. Tua banah, Bangkok khuapi a om Zomi (Chin) kipawlna te'n May 8,2012 Tuesday ni-in aluanghawm omna ah vapai uh a, sep le bawl akisamte a tawp dong mah vaipuakpih ding cih kiza hi. Zomite a koikoi ah akitaisan lo minam i hihan kilang semsem ahih manin Thailand Zomite tungah zahtakna le pahtakna i pia hi.\nLeitung nuntakna haksatna tawh mite' mun le gamah innkuan tuahsiatna le sihna a tuak Nu Go Cingte innkuan hangin Tongsan Media Group pan Dahpihna i pulak hi. A dah akap Nu Go Cingte nuta le khual le tual a om sanggam meltheih akua maciat Topa Khasiang in na thapia in, na ompih hen.


url: =Nr. 75,853 in Spielzeug (Siehe Top 100 in Spielzeug) Nr. 79 in RC-Ladegeräte – Ihr-Drohnen & Hubschrauber – Shop\nStartseiteProdukt Amazon Bestseller-RangNr. 75,853 in Spielzeug (Siehe Top 100 in Spielzeug) Nr. 79 in RC-Ladegeräte\nNr. 75,853 in Spielzeug (Siehe Top 100 in Spielzeug) Nr. 79 in RC-Ladegeräte


url: =ZAM Thupuak :: 13 July 2014 :: ZOMI DAILY\nposted on 12 July 2014 at 2:43 am Lomkholna: News, Newsletter, Refugee, ZAM, Zomi\nZomi (430) Bang Sang Akahna\nJenks Public Schools (USA) Pan ZEC (Malaysia) Hawhta\nTulsa Khuapi sung aa teng Zomi naupangte ii pilna sinna Jenks Public Schools (JPS) Sangte-ah, High School (Tan 9-12) Sang naupangte Manglai a hilh Sianu Mrs. Pamella Garvin pen, Malaysia aa Zomi naupangte tawlngak hun omlo-in kum (7) sung a pantah khin Zomi Education Center (ZEC) a vaan dingin July 9, 2014 ni-in Malaysia tungta hi.\nMrs. Pamella Garvin ii thu atomin\nUSA gamah Sang Sia septheihna ding license tawi hamtang kul; License tawi zawhna ding ciang pilna sinna pen Master ciang kahte bang bekin mun kician ah Sia semkha bek uhhi. Sianu pen Manglai hilhna lamah Bachelor khitteh Master zosa khat hi-in, a pasal\nengineer khat leh a tate tawh innkuan nuam nei khat ahihi. Kum (16) val bang lai hilh khin hi. (Deihsakna aneih zia zong tuciang kum khat val kizopna sungah tel muh sinsen ing. Hih ZEC hawhna ding vai bekbek, omna kibatloh tawh e-mail zang aa ki thuzakna-ah kum khat val, nipi kaal sim phial mah Zomi te aa ding ahun pia ngam, pia zo mahmah mawk hi!)\n1908 kumpan aa kipan ahi Jenks Public Schools ah Tan Lang pan Tan 12 kikal Sang naupang kigawm tul sawm (10,000) val pha hi. Sang Sia vekpi kigawm 529 pha hi. 2009 kumin a (100) veina graduation ah Senior (Tan 12) bekbek (715) in Sang zawhna laipi leh lukhu nelkai ngahthei uhhi. Thukhun tawh ki makaih siamna leh lai sinzia, a laisinte mahmahah a minthang Sang khat ahihi. A beisa Laisin kum 2013-2014 ah Zomi (Tan Lang pan Tan 12 akah kigawm) 430 bang pha, ci uhhi. Nung kha (2014 May) sungin Jenks High School pan High School zawhna lukhu nelkai leh Diploma laipi a ngahthei Zomi (22) pha hi.\n2013 March kha sungin a masa pen JPS thu vaihawm pawlkhat leh Sianu tawh kimeltheihna nei masa ingh. Tuazawh aa kipan ki thuzakna leh amau lampan galtai Zomi naupangte pilna sinzia, ZEC vaihawm zia aa kipan thu tampi a hunhunin hong dong zelzel uhhi. Manpha sa mahmah uhhi. (2010 June kha masiah volunteer takpi tawh ka naupangte uh hunbit lai hilh in Sang vaihawmna sumbeite haksa pi-in hanciam hi ungh, kacih leh, ZEC Sia khat pen hong zahtak semsem bilbel uhhi. ZAM 2006-2010 mapina nuai aa nasem khat aa ding a lamdan’ loh hang US gammite aa ding na lamdang mahmah in, bang ne, bang dawn, kua khawngin hong panpih hiam cih hong dong phapha uhhi. Hong vei tektek zawlai uhhi.) JPS in hih bangin Malaysia aa omlai Zomi naupangte aveina pen, ZEC in Zomi naupang tampi JPS ah pilna sinzom thei dingin a pattah khitna zong ahang khat ahihi. JPS kah laitak ZEC 2007 – 2011 Sang naupang tawm hetlo hi!\nBang ngimna bulpi tawh ZEC hawh\nEnglish Language Development Program tawh Zomi naupangte mailam saupi aa ding, Zomi ZEC Sang naupang a za tampite aa ding hong makaih, lam hong lakna ding uh lunggulhna lianpi ahihi. Zomi naupangte ii Mangpau, Manglai sinzia ding makaihna leh, Mangpau, Manglai thupitnate hong laknuam masa uh aa, Subject dang tuamtuam leh Sang khan sung ki makaihziate, Sang naupang makaih ziate zong hong laknuam uhhi.\nVaihawm masak acih limlim hunbei mahmah hamtang\nZEC in kum (7) val Zomi naupangte a pattahna sungah, aki simzo nawnlo gualzawhna leh minam hong tawisang, hong pulak zo zahin matutna kicing mahmah ki neizo khin hi. Gamthumna atungsa ZEC Sang naupang za tampite lawhcin’na tuamtuam zong ki mumu, ki zaza khin hi. Gamthumna lung-gulhin aa omlai Zomi naupangte, gamthumna a tun’ma-in a kicingthei pen leh a kicing zaw semsem pattah zawhna neihding lunggulhna hiden hi.\nZomi naupangte aa ding bek ngimna tawh hih program/vaihawmna ki hanciam hetlo hi. ZEC hunbit Sia, Sianu te aa ding zong, USA khawng ah aki nei tangtang professional development ci uhin, naupangte laihilh zia, makaih ziate a picingzaw aa kihilh/kikupna, ahih kei leh training hun zong, Sianu Mrs. Garvin tawh picing takin ki vaihawm hi. Bek thamlo-in, gamthumna mitsuan vive ihihna zui-in, gamthumnate-ah ZEC Sia/Sianu khatin ama mimal maban leh ngimna, tupnate koici hanciam huai cihte aa kipan, bangci lampi, bangci nasepte, bangci Sang zopna ziate kigin’kholh theihna om ding hiam cihte Sianu in picing takin hong makaih ding hi. (Kei mahmah mimal ii tuahkhak thu tampite zui-in, hih education lam nasep ih hanciam teh Malaysia aa ZEC hunbit ih sepzia, ih hanciam ziate leh USA aa High School ah ih sepziate, naupangte panpih ziate aa kipan, ei mimal ngimna/tupnate zong bangcidan lampi zuihhuai cihte, ZEC Siapite tung Sia khempeuh aa ding a tomkim thei penin ong gelh/khak toto ding hi’ng. Tuatung tawnin, USA ah Sang lam ih sepsawm kei leh zong Sang pilna sintheihnate aa kipan ei mimal nasep/pilna mabante Sianu Mrs. Garvin tungah sinhuai, dothuai thu tampi mukhol pah ding hi uh teh.)\nThuvanpi ding Sia Tuang (ZEC-Talalla)\nMrs. Garvin ZEC a hawhsung teng vai om khempeuh aneng asii a makaih ding, a thu vanpi ding ZEC Sia sungpan nasep kum a tampen leh education vai a telpen khat ahi Sia Tuang in ahihtheih tawp tawh hong hanciam ding hi. A han-ciam khin hizaw aa, Mrs. Garvin a khualzinna ding sum le pai a kipiak khit taktak buang teh bel, thu le vai a kisam a om leh Sia Tuang ka dotzel ahihi. Tua tawh kizui-in, adeuhdeuhin ZAM pan ahi zong, ZEC Head Teacher te-in ahi zongin ma na pangkhawm ding na hih man un vai haksa lua omlo dingin ka lamen hi. Tha lawphuai sa mahmah ing.\nHih amasa ahi USA aa High School minthang khat pan ZEC aa pilna sin Zomi naupangte vaanna thu manpha pen a tomkim theithei-in kong gelh hi. A taktakin, hih thu hang tawh Zomi khangthak naupang tampite maban leh Zomi te ii thu vaihawm zawhna namdangte, zumpite-in hong muh semsem ziadingte a hunhunin ong gelh-hanciam ning. A masa-in, UNHCR-Education panin zong, Sianu tawh kimuh khak hun ding na lawp mahmah ungh, hong cikhinta hi. ZEC in UNHCR tawh lengla thupi kimu sak cih vaihawm zo leuleu ding hihang. Ngimna leh ih maban lunggulh tampi omlai hi!\nKawlgam Madalay khuapi a buaina\nKawlgam khuapi nihna ahi Mandalay khuapi ah Muslim lutuun leh Buhdha Lutol te biakna vaai buaina hangin minih si a tampi tak liam ahihman in hithu apiangsak mi 400 kiim kimanta hi ci-in Mandalay Palik zumpi te in July 7, 2014 ni in taangko khia uhhi. Hih buaina hangin Malaysia zong hong lawh zel ahih manin Zomi akua mahpeuh kidop siam ni. Kithuahpih ding lawm teelsiam ni. ZAM zumpi panin KL sung a thunei palik te tawh July 8 ni-in kimuh khopna kinei a, Muslim makai te tawh zong July 10 ni-in kihona kinei khin hi. Mihon omna khawngah siamlo pipi-in Kawlpau khawng tawh kiho bualbual loh ding dan hi. Na paina peuhpeuh na Zomi hihna ZAM card pua hamtangin la deihloh penin buaina a om kei ZOMI hing ci-in na lak le teh hong thei pah ding hi.\nDengue natna laang lua\nMalaysia gambup in tulaitak a buaipih pen Dengue natna hi. Dr. Ng Lee bangin a sepna zatopi sungah lupna kicing nawn lo hi ciliang hi. Nidang a nikhat in Dengue natna tawh zato lum mi 5 pha den uh a, tun ahileh mi 10 val den ta uh hi ci hi. Zato mun tampi ah lupna kicinlohna hangin cina tampi tak Private hospital ah kilumsak hi. Tuciangciang Pasian hehpihna tawh kumpi zato te ah cina gimte aa dingin lupna a kicin kei lezong Private hospital te ah mun om zel sam ci uh hi. World Health Organization (WHO) in Malaysia gam pen Dengue natna apun penna mun in ciamteh hi. Tui taakkhat kicing sung bekah zong no 300 val a nei ziau thei Dengue natna a keng thokaang te tawh ih kipelh theihna dingin ih kiim ih paam siangtho sak tawntung ni. Hih natna te ngah phot lehang dam siang baih nawnlo hi.\nKumsim kipawlna maikaite “Makaihzia” thusinna\nKumsim UNHCR-CDU makaihna tawh kipawlna makaite Help College panin makaihzia ding tentan a kipia den hi. Tukum adingin zong July kha sung anuai a bangin kahna kinei leh kinei lai ding hi.\n22 July 2014 Sepkhopna\n29 July 2014 Numei le pasal vai, cih bangin kinei toto ding. 2013 kumin ZAM zumpi panin Lutangpi leh Thuvanpi kikah thei-in pahtawina lai zong kingah hi. Tu kumin zong ZAM zumpi panin Sumkempipa kah leuleu thei hi.\nLangh Sian Thang (Laaitui) July 5 ni-in Kotaraya KL ah kimanin Dangwangi Lock up ah buaipih lai.\nKap Pian Thang leh Tuan Kho Lian (Tuimui) July 7 ni-in Sunway ah kiman, Shahalam Immigrationah buaipih lai.\nCiang Lam Khai(Tuitawh) leh Suan Pian Khai(Haupi) July 5 ni-in Balai Polis, Dangwangi ah ki buaipih.\nTa Mung (Kaptel) IPR ah kiveh thei.\nSuan Kim (Cikha) July 7 ni-in Balai Polis, Setapak ah ki buaipih.\nDavid Piang Lian(Tedim) July 7 ni-inPolis, Dangwangi ah ki buaipih.\nThang Thawn Lian (Tedim), Thawn Deih Piang (Tongsial), Thang Lem Siam (Pyidawta), Thang Sum Sing (Tungzang) leh min kitheilo (Mauvom)khat July 8 ni-in Pekan Nanas JB ah kivan thei.\nEn Sian Sing (Pakzang) leh Nu Ciin Mang (Tungzang) July 9 ni-in GHKL ah ki buaipih.\nKap Zam Sing (Zampi) leh Thang Min Lian (Kahngen) ACR card tawi July 10 ni-in Setapak, Balai Polis ah buaipih.\nCiin Khawl Vung (Tungzan) July 10 ni-in Setapak, Balai Polis ah buaipih.\nKhual Khan Sung (Laubung) kuly 10 ni-in Dangwangi ah buaipih.\nKai Khan Pau (Zampi), Nang Za Mung (Selbung) July 11 ni-in Lengeng Camp ah kivan thei.\nPau Baik Lian (Leilum) Sg. Buloh zatopi ah buaipih.\nLian Za Mang (Mualpi), Dal Mung (Bapi) leh Khen Cin Tuang (Kaptel) Tzu Chi ah buaipih.\nCin Lian Thang (Laaitui) Tung Shin zato ah ki buaipih.\nKai Sian Mung (Vangteh) Ampang zato ah buaipih.\nGiants Super/Hyper market ah July 9 ni-in nasem ding Zomi 20 val kilut sakthei hi.\nZomi honkhat UN ngahsa in Thong pan hong tuak\nIh mipih sungah kiman te hangin palai te in nisim phialin kibuaipih den hi. Phone tawh gensak, sum tawmkhawng tawh hehpihna ngetbawl cih bangin kisem den hi. A hi zongin hunlap loh man leh asinpy thei hetlo teng pen Thong inn sung hong khumsuak uh ciangin ZAM pailai te in amanlang thei pen inahkiman te min, kimat ni leh kimat na mun te UNHCR zumpi ah kipuak pah hi. Tua bang aa ih buaipih ih sanggam te Lenggeng Camp panin UN minsan na ngahsa in Zomi sinsen (20) val hong pusuak thei ahih manun ih lungdam pih mahmah hi.\nThong inn sung buaina (mipawl khat in lungpho na) a neih na hangin Thonginn sung kibuai gawp ahih manin ih sanggam te pawl khat pusuak hun cingta hi mah leh hong pusuak thei nailo ahih manin thunget na tawh phawk ciat ni.\nTuipi khuami Tg. Thang Kap Lian Thang Kum 18, pen Kawlgam pan leilam tawn in Malaysia hong pai aa, June 16, 2014 ni-in Pahang State, Temeloh khua hong tunkuan ciangin kamsiatna tawh Mawtaw kibung ahih manin tuamun ah anuntak na hong beisan hi. Zomi te khat kihel hi cih puaisa te’n ZSM zumpi ah huhna hong nget ciangin palai Sia Tuangpu in va delhpah vingveng hi. Zum vai buaihuai tampi omphial zongin Pasian hehpih na tawh zumpi pan kivan thei aa, sawtlo in kivui thei ta ding hi ta hi. Sanggam pa hangin adah akap, Nu leh Pa sanggam laizom, Khuapih te tawh kibangin ZSM zumpi panin ih dah khawm hi.\nMalaysia ah theihloh phamawh thu pawlkhat\nZomi tampi a omna Malaysia ah theih loh phamawh thu pawlkhat thu pawlkhat kikum khawm ni. Theih loh manin buaina le haksatna kiphu kha thei ahih manin, theih ding kisam pah hi.\n1. Taxi Natuan Teh: Taxi natuan ciangin napai nopna mun full address kician takin lak theipah inla, tuamun ciang bangzah or meter tawh paiding maw ci-in driver kiangah dong masa pah sitset in. Ahih theih leh Indian le Melayu te pelh inla, Chinese te bek kawmzaw lecin khialh omlo ding hi.\n2. Vanleng Tual Ah: Vanleng tual ah mi nadawn sawm leh bang vanleng tawh hong pai ding, nai bangzah a hongtung ding, cih theihsawm pah sitset in. Myanmar panin Air Asia vive kituang zaw hi. Nidangin Air Asia pen LCCT ah khawl hi. Tun LCCT kikhak phot a, KLIA ah khawl hi.\nKLIA zong nih in kikhen a, KLIA (1) leh KLIA (2) in kikhen hi. KLIA (1) ah Mass vanlengte khawl a, KLIA (2) ah Air Asia khawl hi. Mass vanleng pen mihaute tuanna vive hizaw a, Kawlgam panin Air Asia kizang zaw hi. Tua hi a, KLIA (2) ah napai kul ding hi.\n3. Nasep Tawh Kisai: Atamzaw permit tawh ki om hilo ahih manin, nasep pen ei leh ei a kizongthei, kikhawl thei ziauziau hilel hi. Nasep nazon ciangin, offday, nasep hun, khasum, an nekzia le omna, sum leitawi a kipan nasepna ah ih nawkkhak ding thu teng kician takin dong pah lel in.\nOffday nalak nop leh nang thu tawh offday la kenla, Boss te kiangah khuan ngen in.\nHunlap takin lut inla, hunval khit ciangin ciah panzaw in.\nSeppih khempeuh tawh kilem ding hanciam tentan in.\nKhutcin khecin tomsak sitset den inla, pasal nahih leh sam tomsak sitset in.\nNasep hunsung phone mekmek kenla, hong ki call leh bel dawng hamtang in.\nAhih theih leh sum leitawi keizaw in.\nGiahna ah mi ihmut hunin, phone khawng ho suasua kenla, lawmte nawngkai sak ken.\nNasep natawp sawm leh Boss te kiangah notice hoihtak pia inla, taisimse ken.\nThuakzawh sawm tinten inla, lungduai mahmah in.\nSum le phone cihte a kipan van manpha naneih sunsun dongdai takin koih ken.\nMalaysia pen cihmawh gentheih ciangin kibing cihmawh thei ahih manin, sum 1000 ciang peuh-mah mi muanhuai khat kemsak den in. Na cihmawh ciangin tua in honghu ding hi. Mi ih muan leh eimah banga cimawh vive nahi kha ding hi.\n4. Myanmar pan Malaysia: I gamah sep ding omlo ahih manin, Malaysia mah kipai nuam tentan hi. Tua ahih manin, hong dingte in Agent azat leh Agent gina teelkul hi. Tunglam mah tawh hong pai dinguh hoih zaw hi. Nuailam pen lauhuai mahmah hi. Nuailam peuhmah hong zui kei tapeuh hen!\nAuthor: Dal Sian Hung\nUNHCR-EST nasep zonsakna pan KFC ah numei mangpau or malay pau thei cashier ding mi 10 kinawh deih, Johor Bahru KFC sai a sem dingin Zomi citak mi kideih behlai hi. A lunglut khempeuh ZAM zumah na min sazian kipia thei.\nUNHCR-EST pan mahin Old Town White Coffee Shop ah ding mangpau or malay pau thei mimal 30 kideih. Khasum pen sialo ding hi.\nIpoh packing setzungah sem ding pasal 6 kideih. Nasep hun nikhat nai 10 sung, OT tawh nikhat RM54-60 kikal ngah thei den. UN card neite bek deih. Kha sum ni 7 mata pia den. Alunglutte kizopna ding: Mangpu 019 510 6413\nNgalzang khua mi Hau Cin Thang & Kap Do Nang in thongpan a suahtak uh lungdam kohna in tukal Thupuak bawlna ding RM50 hong piakhia uh ahih manin lungdam ihko hi.\nPrevious: Upna tawh ka kalsuanna ~ CS Khai


url: =Princess Star Princess 16 Night South America Cruise departs San Antonio, Santiago, Chile | The Cruise Web\nSnorkel in colorful coral reefs and immerse yourself in hustling, bustling cultural hubs with a South America cruise.\nSan Antonio, Santiago, Chile,Coquimbo (La Serena), Chile,Pisco (Puerto San Martin), Peru,Callao (Lima), Peru,Puntarenas, Costa Rica,San Juan del Sur, Nicaragua,Puerto Vallarta, Mexico,Los Angeles, California\n16 Night South America Cruise sailing on the Star Princess\nStateroom prices for Mar. 14, 2019\n4:00 AM 5:00 PM


url: =SAPNA LEH KI-AP NA- By:Pastor Khen Kip – FGA Tulsa\nSAPNA LEH KI-AP NA- By:Pastor Khen Kip\nAdmin / June 5, 2016 / FGA File\nSAPNA LEH KI-AP NA\n1-king 19:19 Tua ahih ciangin tua lai panin amah paikhia a, ama neihsa abawngtal kap sawm le nih tawh lo a kho Shafat’ tapa Elisha mu a,amah a sawm le nihna tawh a kho ahi hi. Elijah in ama gei nawkin ama tungah a puan lawn hi.\n1-king 19:20 Tua ciangin amah in a bawngtaltenusia-in Elijah’ nungah tai a, “Ka nu le ka pa kamvai khakin hong namsak phot in; tua ciangin nang kong zui ding hi,” a ci hi. Amah in Elisha kiangah,“Paikik in; nang hong khaktan ka hi hiam?” a ci hi.\n1-king 19:21 Tua ciangin amah a zuihna panin ciahkik a, a bawngtal kolte la-in a bawngtalte go a, a sate bawngtal kolte tawh huanin mite tungah pia a, amaute in a ne uh hi. Tua ciangin amah kithawi-in Elijah’ nung zui a, ama na a sem hi.\n1. GILGAL= a circle, a wheel\n2-king 2:1 Topa in pingpei-in vantungah Elijah a lak ding lai-in Elijah le Elisha-te Gilgal panin inn zuanin lam kal a om ahi uh hi. 2-king 2:2 Elijah in Elisha kiangah, “hih lai-ah khawl in, kong thum hi; bang hang hiam cih leh Topa in Bethel ciang dong kei hong sawl hi,” a ci hi. Ahih hangin Elisha in, “Topa nungta a, nang mahmah na nuntak mah bangin, nang kong nusia ngei kei ding hi,” a ci hi. Tua ahih ciangin amaute Bethel dongah paisuak uh hi.\n2. BETHEL = House of God\n2-king 2:3 Tua ciangin Bethel-ah a om kamsang honkhat Elisha kiangah hong pai-in ama kiangah, “Topa in tuni-in nangma kiang panin na topa a lakkhiat ding na thei hiam?” a ci uh hi. Tua ciangin amah in, “Hi hi, ka thei hi; bangmah gen nawn kei un,” a ci hi.\nExo. 33:15 Moses in ama kiangah, “Nang nong paipih kei ding leh, hih lai panin kote hong paikhiatosak kei in.\nExo. 33:17 Topa in Moses kiangah, “Nangma gensa hih thu mahmah keimah in ka hih ding hi. Bang hanghiam cih leh ka muhna-ah nang in maipha na ngahzo a, na minin nang kong thei hi,” a ci hi.(Jn.10:3)\n2-king 2:4 Tua ciangin Elijah in Elisha kiangah,\n“Elisha aw, hih lai-ah khawl in, kong thum hi; bang hang hiam cih leh Topa in Jericho-ah kei hong sawl hi,” a ci hi. Ahih hangin amah in, “Topa nungta a, nangmahmah na nuntak mah bangin, nang kong nusia ngei kei ding hi,” a ci hi. Tua ahih ciangin Jerikho-ah amaute tung uh hi.\n3. JERIKHO = Place of fragrance\n2-king 2:5 Jerikho-ah a om kamsang honkhat in Elisha hong naihin ama kiangah, “Topa in tuni-in nangma kiang panin na topa a lakkhiat ding na thei hiam?” a ci uh hi. Tua ciangin amah in dawngin, “Hi hi, ka thei hi; bangmah gen nawn kei un,” a ci hi.\nRom. 12:1 Tua ahih ciangin sanggamte aw, Pasian in eite tam veipi tak hong hehpih ahih manin ama lungkim nading le ama nasep nadingin nomau mahmah a hingtangin Pasian tungah na kipiak nadingun ka hong thum hi. Tua banga kipiakna pen Pasian biakna man taktak ahi hi.\nRom. 12:2 Leitung mihingte’ gamtat bangin gamta kei unla, na lungsim uh kikheelin Pasian kipuahphasak un. Tua hileh a hoih nate bang hi a, bangte in amah lungkimsakin, bangte a kicing hiam ci-in thei-in Pasian’ deihna na phawk thei ding uh hi.\nExo. 30:6-8 .. Thuciamna singkuang kiangah a om dalna puan mai-ah biakna tau na koih ding hi. Aaron in tua tungah a namtui paknamtui hal ding hi. Amah in zingsang simin meivakte a puah ciangin hal ding hi. Aaron in nitakin zong meivakte a koih ciangin tuate hal ding a, na khang tawntungun Topa’ mai-ah a namtui hi tawntung ding hi.\n4. JORDAN = The descender (descends)\n2-King 2:6- Tua ciangin Elijah in ama kiangah, “hih lai-ah khawl in, kong thum hi; bang hang hiam cih leh Topa in Jordan ah kei hong sawl hi,” a ci hi. Ahih hangin amah in, “Topa nungta a, nangmahmah na nuntak mah bangin, nang kong nusia ngei kei ding hi,” a ci hi. Tua ahih\n2-King 2:7-25 …Vantungah Elijah kilato….\n2-King 13:21 Tua ciangin amaute in misi khat a vui laitakun, amaute a sim dingin a hong pai mihon khat mu uh a, amau zong a misi uh Elisha’ han sungah lawn uh hi. A misi in Elisha’ guhte a sukkhak phetin hing kik a, tua ciangin ama khe-in a ding hi.\n– Elijah’ na lamdang (8) bawl in.\n– Elisha’ in na lamdang (16) bawl hi.\nRev. Khen Kip\nFGATulsa May 29,2016 LST sinna pan ki la kik hi.\nCategory FGA File Tag Article Bible Study Pastor Khen Kip\n← Paupi & Nuam Niang te Mopawi lungdam pih na\nLu Khu Neel Kaai Ngah Lungdampih na →\nနတ္ဆိုးႏွင္ထုတ္ျခင္း အမႈေတာ္-Jan 14,2018


url: =TOP 10. Волейбол. Лучшые женские "выкапывания"


url: =MY STORY- The Rebel: A 3-veina LEITUNGBUP ZOMI KHAWMPI (The 3rd WORLD ZOMI CONVENTION)\n~By Ngalliam*, Zoland Cottage\nA 3-veina Leitungbup Zomi Khawmpi, Zomi Council, India te makaih siamna tawh Zomite’ Khuapi nunung pen ahi Lamka khuapi ah October 25-27, 2013 sung in nasia takin kibawl hi. India gam ah om inntek Zomi khempeuh, Meiteite, Nagate leh Mizote ban ah Kawlgam pan Zomi Youth Association (ZYA) makai leh khangno gawm mi 225 ban-ah Zomi Congress for Democarcy (ZCD), Global Zomi Association (GZA) makaite, Thusung ding (Resource Person), Thukupbehding (Panelist) leh Biakna lam thugen ding Siate tawh gawm upa 9 in kava uap thei uh hi. Kuan leh ciahna ah Moreh ah escort tawh Pa Lang Khan Pau Guite, Chairman, ADC in hong makai in limtakin hong dawn hong kha in Pa Nang Lian Thang, Custom Director in hong encing lai hi. Vaitun Organising Committee in hong na muak uh hi. Zintunna, lengla dona leh hun gelna khempeuh ah hicizawdeuh leh cih omlo in picing mahmah uh hi.\nNovember 8, 2013 ni in Convention a vaihawmte in Lungdam Kohna (Note of Gratitude) ah hong pulak uh mah bangin i hamphatna, i phawkthakna, i kithutuahnopna lungsim leh i maban hanciam nading i muhthaknate tungtawn in Pasian in “Thupha Ngah Minam Ding” a hong bawlna thei gige in - hanciamna, kuhkalna, kipumkhatna tawh mainawt zel lehang leitungah tuhun ciangin thu-le-la kiza baih, thu kiselcip thei nonlo leh kikhelbaih ahihman i\nPosted by Kamzalian Tomging at 20:35


url: =ZAM Thupuak :: 27 Oct 19 (UNHCR ulian tetawh kihona) :: ZOMI DAILY\nZAM Thupuak :: 27 Oct 19 (UNHCR ulian tetawh kihona)\nposted on 26 October 2019 at 4:32 pm UTC+9:30 Lomkholna: News, Refugee, ZAM, Zomi\nUNHCR ULIAN TE TAWH KIHO NA PAN PAWL KHAT\nOctober 02, 2019 ni 10:00AM- 1:00PM kikal in UNHCR zum ah UNHCR Representative Thomas tawh kimuh khopna kinei thei in thu tampi tak kikupna kinei hi. UNHCR tawh nasep khop zia akipan in dotna dawnna tampi kinei thei hi. Tua te sung pan pawl khat hong hawm khia ung.\nDotna : Mithak lak ding (New Registration) tawh kisai in bang vaihawmna nong neih sak zo ding uh hiam?\nDawnna : Tu tadih in mithak sang ding vai (New Registration), Gambel mi taktak maw/hilo cih sittelna leh gam 3 na puak na tawh kisai in et phatna ka neih hun sung uh ahi hi. Hih et phatna ka neihna tungah zong lawhcing mahmah cih ka mu khia uh hi. Ahi zongin ka lam-etna zah un nasep ding te kimanglang hetlo hi. Bang hang hiam cih leh 2020 ah sep ding pawl khat zong gel kholhna kinei hi.\nDotna : UN zum ah vai dawpna tawh kisai in UNHCR zum pan in vaihawm ding na cih uh tuni dong kingah nailo hi. Tua vai pen bang ciang tungta hiam?\nDawnna : Tulai tak in tua vai pen a buaihuai na tampi tak om lai hi. Chin State pan hong tai gambel mite a ding bek hiloin Malaysia ah gambel in hong om khempeuh in baih takin a zat theih ding in a kibawl ahih manin vai hamsa tampi tak om lai hi. Ahi zongin vai baih mahmah zong pawl khat hong om hi. Gentehna: Innkuan lutpih te. Tua ban ah a gamlapi pan zum ah vai dawp dingin hong pai tautau kullo dingin a kigel ahihi. Nasep pawl khat te pen hanciam tak leh aman lang thei pen ding in ka sep laitak uh hi hi.\nGentehna: UN card renewal te tawh kisai in a manlang pen in pai dan pawl khat khel theih ding ka hanciam laitak uh ahihi. Hih vai in zong pawl khat kisamsam ta a, tua sung pan mi 300 val bang contact kingah lo hi. Tua ahih manin kipawlna makai te in zong na mite tungah ah phone no. a khel te in amanlang in Phone no. update piak nang zong na gen sak tangtang un. Min sanna thak vai tawh kisai in pen ka gen sa mah bangin a vai teng ka kancian laitak uh ahi hi.\nDotna: Tulai tak kimat kihen zong tam mahmah in ka mite uh kiman in kawlgam hong kipuak sak zong tam mahmah hi. Tua ahih manin UNHCR in min sanna nong neih na ding uh hong gen den hi ung. Bang ci ciangin nong ngaihsut sak thei ding uh hiam?\nDawnna : Hih UNHCR ciamtehna leh kimat vai tawh kisai in tampi i kigen ngei khin hi. Tulaitak in bangmah tawi loin UNHCR minsanna ngak in om mi tampi tak om hi. Hih vai bang cih leng hoih ding hiam ci-in ka hanciam mahmah laitak uh ahihi. Hih vai teng a ding a hoih pen in minsanna thak piak ding hi a, tua ding zong ngaihsut kawm in ka vaihawmhawm laitak uh hi a, bang hun ah hi ding cih pen kigen thei lo hi. Minsanna thak hong om leh zong minam kideidan na omlo in minam khempeuh a huam ahi ding in kivai hawm ding hi.\nKimat vai ah pen a dah huai mahmah thu in hih kumpi te in deidan na hong nei in mivom te (Rakhine lam pan hong tai) ahih leh ol takin ki la khia kik thei a, tua lo te peuh mah pen kumpi te khut sung pan i lakkhiat ding hamsa mahmah hi. Tua tawh kizui in kumpi thunei te tawh zong tam vei pi kimu in UN in ciamtehna a piaksa te a mat loh na ding a kipan thu tampi kikum khin ung. Ahi zong in kumpi thunei te lampan zong hamsatna tampi om in tuni dong bangmah thu kiciantakin kigen thei nailo hi. Ahi zong a sawt loin thu hoih hong lam dingin i lam en hi.\nDotna : Tulaitak kumpi te vaihawm na tawh B4G ci-in gam ah ciah kik theih na sungah UN card nei te ciah theih na ding zong kihel hi. Hih vai ah UNHCR zum leh Kumpi te kikal ah bang zah in ki thukimna om hiam cih thei nuam ung?\nDawnna : Hih tawh kisai pen ko kihelna leh vaihawmna om kilkel lo hi. Ahi zong kumpi in UN neite pongman 700 pan in 100 hong khiam suk uh hi. Gambel mi a ciah nuam te a dingin sum lam tampi hong nuamtuam pah hi. Ahi zongin UNHCR in hih vai ah bangmah kihelna, panpihna cih om lo hi. Ahi zongin UNHCR in Policy Change a bawlna sungah ei ma lungsim kizawhna tawh i gam ah ciah kik theihna cih zong a kigel ahi hi.\nAhi zongin agam ah ciah kik ding lem tang takpi maw/ lemnailo maw cih thu kantel ding tampi om hi. Gambel mi khat in a ma lungsim kizawhna tawh ciah nuam takpi ahih leh zong UNHCR pan in piang thei takpi ding maw? UNHCR in panpih thei ding maw? Bang ci dan lampi tawh panpih ding cih hoih tak kikup phot kul lai ding hi.\nDotna : 2013 in UN lut mi 16000 bang a card uh ki laksak kik hi. Hih te vai bangci vaihawmna hong neihsak thei ding na hi hiam?\nDawnna : Mi hih zah tak a card ki laksak cih thei kha kei ing. Kei upmawhna ah mi tawm khat bek dingin a um mawh hi ing. Mi tampi tawh a kisai thu khat ahih manin hoih takin en phat ding kisam hi. Tua ban ah makai te in zong na mite uh na gen cian unla, gam 3 na lam bek lungsim ah koih loin hih I omna gam ah zong a hoih pen in om theih ding hanciam ding thupi hi. America te in zong gambel mi a sap pen hong tawm mahmah ta hi. Mailam ah hih gam kumpi te in zong nasep theih ding phalna hong neih hun ciangin nasep mun hoih I ngah theih ding tupan kiging kholh ding hoih pen hi.\n2019 ZSM LAIBU KINGAH TA HI\nMalaysia zomi Genvai Kipawlna (ZSM) 2020 ading ki lut thei ta a, ZSM laibu te zong kila thei ta hi. ZSM lut man mi khat ciang kum khat ai RM 20 hi a, hih na lutna hang tawh ahamsa a dong tuak I mipihte a panpih, a dah akap hun ah a khitui anulsak na hi gige hi. Hih ZSM ah member na lutna in nang a ding a pia na hikei a, panpihna akisamte apanpihna hizaw hi. 2019 sungin zong tu ciangciang Zomi pih te luang (23) bang lei ah I tuh theihna in nang leh kei I pankhopna ahih bang mahin mailam ah zong mapang khawm lai dingin zong kong zawn phapha uhhi.\nZSM KUM (10) CIN FUTSAL KIDEMNA OM DING\nZomi Social Welfare of Malaysia (ZSM) pen 2009 kum in Malaysia leitang tungah Zomite I sih ciang luang ki phamna dingin Pawlpi siate, Khua makai te tawh a kipan khia hi a, tuni ciangin kum (10) hong cingto ta ahi hi.\nHih kum (10) sungin I sanggamte luang 282 bang ki pham khin a, ZSM om ma in I kaihkhop theih teng tawhgawm leng Malaysia leitang tungah tuni ciangciang Zomite 326 bangin hong liamsan ta uh hi.\nHih kum (10) sungin hong nusia I sanggam te I phawkna in ZSM kum (10) cin Futsal kidemna November 10, 2019 ni-in kinei ding hi. Hih hun sungah hong nusia sa I sanggam te phawkna hun khat zong kibawl ding hi.\nA lutnuam te in a nunung pen November 04, 2019 ah min sazian nong piak hamtang na ding uh zong I ki za sak hi.\nZAM ZUM AH HONG HAWH\n19 October 2019 (Saturday) ni-in Thaigam pan in Confer -ence ah thugenpi dingin hong zin ahi Dr. Cynthia Muang leh a lawmte ZAM zum ah hong pha thei uh hi. Hih kimuh khop hun sungin mailam ah kalsuan zia ding, koi bang mun teng ah sem khawm thei ding cih tampi tak holimna kinei thei hi. Dr. Cynthia Maung pen Karen Minam sungpan Medical Doctor khat hi in Mae Tao Clinic nei hi.\nMea Tao Clinic tawh Thai leh Kawlgam gamgi dung a galtaite leh nasem refugee te akhong in a huhna kum 30 bang paita hi. Zatui sai hong Clinic a cih hang in Training na Innpi dan zong hi. Back Pack ci-in kha 6 akhong in ama kiang ah kikah thei hi. Tua man leng a step step in kikah toto thei lai hi.\nTua bek thamloin Siapi nu in Kawlgam ah kilemna aom theih nang in na tampi tak sem hi. Human Rights tawh kisai peace tawh kisai na tampi tak sem ahih man in Leitung bup theihpih Pahtawina Award tampi ngah hi.\nLUCKY DRAW A NGAH TE IN HONG LA UN\nKhuado pawi fund zon na I bawl ahi Lucky draw pan mee a ngah khia no. te anuai a bang hi. Hih a ngahte in na mee laidal uh tawh ZAM zum ah aman langin nong lak na ding uh hong zasak ung.\n1. 0313 – Iphone 6S Plus 2.1658 – Computer\n3. 1304 – Guitar 4. 0321 – Air Sopha Chair\n5. 1595 – Rice Cooker 6. 0561 – MP 3 Player\n7. 1547 – Electric Kettle 8. 1565 – Hair Dayer\n9. 1061 – OTG Pendrive 10.0410 -Power Bank\nPILVANG TAK IN OM SAWM NI\nTuhun laitakin kimat kihen hong tam mahmah a, Malays -ia kumpite in a gamsungah phalnalo tawh om mi tampi tak siangsak nuam ahih manin kimat kihenna hong tam to semsem ding hi ci gen khia khin uh hi. Mun tampi ah Oparasi lut kawikawi ahih manin I omna ciat ah kidawm tak, pilvang tak in om ding hanciam ni. A thukin lua mah mah ahih kei leh vakvak kei zaw ni.\nNa sepna ah thunei te in sitna khat hong neih leh kei pen UNHCR ah gambel in hong san ding ngak in a om hi ing/UNHCR card tawi gambelmi ka hi hi. Ka nuntak nading hih teng ah part time tawh na a sem pak hi ing ci-in I gen theih ding thupi ding hi. Malaysia om Zomipih a kuamaciat I omna gam huihnun zia tawh kizui in kidawm ciatni cih hong zasak phapha ung. A zenzen in kimat kihenna khat natuak leh ZAM zum ah hong zasak pah in. Nang ading in a ready sa in om den uh hi.\nUNHCR ZUM KIKHAK DING\nOctober 28, 2019 (Monday) ni pen Deepavali (Observ -ed=Ani tangin khak kik) hi aa, tua ni in UNHCR zumpi kikhak ding hi. October 29, 2019 (Tuesday) ni pan in a ngeina om bang mah in kihong kik ding hi.\nTUKAL ZATO LAM BUAIPIH\n1. Hang Lian Mung (Tonzang) ACTS ah kibuai pih\n2. Thang Deih Mung (Thalmual) University Zatopi ah kibuaipih\n3. Aung Min (Kale Myo) Kajang zatopi ah kibuaipih\n4. Deih Sang (Kawlpi) Sungai Buloh zato ah kibuaipih\n5. Lian Nun Sang (Faltang) Klang Zatopi ah kibuaipih\n6. Thang Sian Tuang (Thangzang) ACTS ah kibuaipih\nZATO LAM TAWH KISAI\nZato lam tawh kisai-in vai khat peuh na neih leh ZAM zum ah hong ko in. Contact :Sia Mungpi 018 3122 957\nTUKAL SUNG THONG LAM BUAIPIH TENG\n1. Pau Sian Khai (Haiciin) Sungai Buloh thong ah kimuh pih thei\n2. Nung Lam Sing (Laaitui) Kajang thong ah kimuh pih thei.\n3. Thang Suan Khual (New Darkhai) Sentul Palik zum pan kila khia thei\n4. Dal Khan Kim (Munlai) PJ palik zum pan kila khia thei\nKIMAT KIHEN NA TUAK LEH\nZomite sungah kimat kihen natuak zenzen leh hih phone no. te ah na hopih pah in. Nang adingin atawn tungin kigingsain om den uh hi.\nSia Tuang Pu : 016 254 4093\nSia Zo Mung : 017 663 6087\nSia Maa Mang : 018 231 1365\nZAM Hotline : 016 293 9027\nZOMI TE ADING NASEP\nMalaysia gam sung om Zomite nasepneilo in nasem nuam mahmah napi nasep zon nang a lemlote in ZAM zum ah hong dawp un. Zomite ading man ngenloin nasep kizon sak den hi. Contact – Sia Mamang – 018 231 1365\nWELCOME TO ZAM\nKawlgam, Vaigam, tuipigal leh gam tuamtuam pan Malaysia ah hong zin Zomi makai te’n Zomi zumpi ahi Zomi Association of Malaysia(ZAM) ah nong hawh/phak hamtang in thapiakna leh idea tuamtuam piakna nong neih nadingun kong zawn phapha uhhi.\nZAM ZUM KIKHAK DING\nOctober 28, 2019 (Monday) ni-in ZAM zum kikhak ding hi. October 29, 2019 ni pan in a ngeina om mah bangin kihong kik ding hi.\nZAM ZUM AH KILEI THEI\nZAM zumpi ah I ngeina van tuamtuam ahi Zopuan Design tuamtuam, Zoniik Design tuamtuam, Puanten, Puandum, Zodial(Silk), Puanlaisan, Zokhi, Tanghciin, Khephiau, Zolukhu, Zothungkuah, Zodial cihte akipan naupang puan tuamtuamte deih zahzah kilei thei hi. Tua bek loin khui tuamtuam leh a nuai a laibu tuamtuam zong kilei thei hi.\n1. English -Zomi Dictionary RM-50\n2. Zolai simbu (Tanlang -Tan 4) RM-30\n3. Galhiam labu RM-30\n4. Leitung Mi thupi te tangthu RM-20\n5. Christian Labu RM-30\n6. Gual tawh Tan bang kim RM-25\n7. Nisim tongdam RM-30\nPrevious: ZNC/ZCD Kum (31) cin thusuah\nNext: USA, Portland pan Pi Niang Go Cing (Bawmkhai beh) in hongnusia\nPuchong Game saisung ah mibuanpa palik te’n amatsawm laitak inndawl 12 pan kia in si\nThuthak Tomkimcing 23 July 2014\nVondeih Kep Ding – 136 (Dimno’ Pa)\nKumpi nasem numei khatin thusitthuak nupi khat ii ata ngek anawi piaksak\nCyberjaya sungah Operasi nasiatak in kibawl in, gamdangmi 290 kimankhia


url: =Download 1152x864 Red Motorcycle, Ducati 1198, Cool wallpaper\nThis is the 1152x864 image preview. You can save it on your device. - tesseract005d


url: =Lawm dingin Deihnawn ken! :: ZOMI DAILY\nposted on 13 June 2015 at 7:54 am Lomkholna: Article, Thawntuang\nLawmta minih ki-it mahmah uh ahih manin khat Pa in lawm aw..i sih lehzong ki sihpih ngamni maw…ki taisan ngei kei ni maw…haksatna i tuah lehzong ki huhni maw cih kamciam bawl uhhi.\nKhat vei gamsung/gamlak ah pai khawm uhhi. Up mawhlohpi-in Vompi khat in na um pah hi. Khatpa pen Sing tungah kahto manin Khatpa pen kahto manlo ahih manin Vompi inzong pha dekta ahih manin a lawmpa bukna Sing nuai-ah ki sih khem hi. Vompi inzong a si hiam? a hing lai hiam ci-in a bil kimteng namnam hi. Tua laitak in a lawmpa in Singkung tung panin en suk gige hi. Vompi inzong si mah ei ci-in nusia bilbel hi. Bang mah cihsamlo hi. A lawmpa zong Singtung panin kum suksuk in a lawmpa kiang hong tungta hi.\nLawm aw Vompi in na Bil panin hong hopihpih bang hong gen hiam? ci-in a dotleh a lawmpa in..lawm aw Vompi in hong hopihna ah na lawmpa pen lawm dingin deihnawn kei-in hong it taktak hileh hong nusialo ding hi hong ci hi cihthu alawmpa kiangah gen hi. A lawmpa inzong Vompi in hong petlum khaleh ci-in hong taisan mah kaive cihsan lel hi.\nMihingte ki sihpih ngam ding taktak tam hetlo ding hi. Nupa ki-it te, nungak tangval ki ngaite na lengzong a ki sihpih ngam taktak ding muhhak mahmah kha ding hi. Ahi zongin ki-itlo ki ngailo cih hi peuhmah lo hi. Ki nuntakpih ngam ki hizaw hi. Ki sihpih ngamna in phattuamna tampiaklo zaw aa, ki nuntaakpih ngamna pen thupi hi. Hau taleh zawng taleh pil taleh hai taleh nuntak khopna pen thupi mahmah hi. A nop sak laitak it cihte Zomiten i zatloh pen thupi mahmah hihang. Ih minam zong sihpih ngam ding taktak thupi masa lo aa, i omom na ah i nuntakpih ngam, gumngam in cilbawl loh ding ahihi Zomite ki ciamtehna zong Vaphual ki-itna hizaw hi.\nMihingte ki itzia tua dan hi-a Pasian zia ahihleh hong nuntakpih ngamin hong sihpih ngam hi. Mung neilo itna sang\npenpen tawh hong it den hi. Lawm dingin deih nawn ken cih kammal i zak hangin lawmding leh a it pen dingin hong samden Pasian bek mah om hi. Tagah lungneu, lawm dingin deihlohna, mite hong neu bawlna tampi thuakmah leng hang eitawh hong om khawmden Emanuel Pasian phawk denni. Lungdam.\nPrevious: Pa te ni “Pa te” pahtawi ni ~ Thang Do Khen\nNext: Nuta Lai Kikhak – 2 ~ Hau Za Cin


url: =ZAM Thupuak :: 08 May 2016 :: ZOMI DAILY\nposted on 7 May 2016 at 10:06 am Lomkholna: News, Newsletter, Refugee, ZAM, Zomi\nUNCHR te thusiamna tawh Refugee leh Assylum Seekers te’n nat leh sat hun cianga sumlehpai lamah ih belh theih dingin REMEDI min tawh Insurance hong vaihawmsak uh hi. REMEDI pen Refugee Medical Insurance cihna hi. Nidang in hih REMEDI pen Tune Insurance te tawh a kizom hi a, tun ahileh tua kizopna hun ciangtan bei khin ahihmaninte tawh kizom ta uh hi.\nTUNE Insurance te tawh a kizop hun sung un Insurance a nei Refugee te’n hamsatna pawlkhat tuak uh hi. Gentehna in Tune Insurance pen ih leizawh ni 60 khit ciangin nungta pan hi. TUNE Insurance card nei gige a Zato ah ih kilah ciangin thuneite in tua ei neih Insurance Card pen hong theihpih lo miau thei uh hi. Tua banah sum bei teng khempeuh zong ei lampanin ih piak masak kul a, tua khit ciangin TUNE te zumpi ah Zato ih kilahna laidal teng khempeuh tawh sum bei zah ih va ngetkik kul ahihmanin lampi sau in vaisah thei hi. Tua bek hi lo, khat veivei zumpi panin sum kingahkik lo thei lai hi.\nRHB te ciangin tua bang om nawn lo ding hi. Insurance lei man bel tamzaw deuh cih bek hi in, a dangte ah vaisah lua cih bang om nawn lo hi. Medical Card khat hong bawlsak ding uh a, tua Card pen Bank card tawh kilamdang lua lo hi. Cihnopna ah tua Medical card pen Bank card danin sumkholna leh sumkhakna in kizangh thei cihna hi lo hi. RHB Insurance na lei khit naakleh na Medical Card sungah cinat ciang beka na zat theih dingin (Zato bek ah cihna) mimal ahileh RM 10,000 na om pah dinga, Innkuan ahileh RM 12,000 na om pah ding hi. Tua Medical card nei peuh lecin Zato na lup ding ciangin Registration Fee (RM50+) bek na piak kul dinga, tua lo Deposit cih bang nengneng nang piak kul kilkel nawn lo ding hi. Tua ahihmanin UNHCR pan a hong kivaihawmsak RHB Insurance na lei khit naak leh na leini mah in nungta pah cih thei inla, deih loh penin Zato na lup khak zenzen lezong na UN Card leh Medical Card pua khawm tangtang peuh lecin nang buai kullo in Zato te leh RHB te na kizom ziau ding uh hi. Tuabanah hih Insurance pen Refugee te leh Assylum Seekers Card (Laidal ahilo) tawi teng bek in lei thei uh hi. Midangte’n lei thei ngiat lo uh hi.\nThe Loaf Bakery ah nasep ngahte theihding\n04 May ni Interview khin, nasep ngah mi 8 te pen 12 May 2016 ni in ZAM zumah zingsang 8:30am lap in navan uh tawh hongki thawipah un. Tuani Bank Card leh Typhoid zatui kisutding vaite hongki paisuakpih dinghi.\nUN zumvai dawp theih nite\nMi pawlkhat te bangmah thu kankhol lopi in UN zumah a ma ut hun in gamlapi pan hongpai thei zel a, tuni mi dimkhin, ahihkeileh tuni na vai kan/dot theih ni hilo, zingciang hongpai in ci-in ki vaikhak ziau thei zel hi. Sum bei, gim leh tawl ban ah hun tampi bei a hong pai hing nacih hang phatuam lo hi. Tua ahihman in hihni te ah paitheihsawm in. IAD: Mon, Tue, Fri\nRST: Mon, Wed, Fri\nZingsang 7am ma in tunsawm in. Motor tamlua cia na zekai leh nikhat a beibeh dingin theikhol pah in. ZAM zumpan inzong lai ki gelhsak theihi.\nThe Loaf ah nasep mi 8 ki ngahsak\nTualzaang pan sanggampa khat HUKM zatopi ah\nTuilangh pan sanggamnu khat ACTS huhna ngetsak\nMualpi pan sanggampa khat HUKM zatopi ah\nSingzung pan sanggamnu khat HUKM zatopi ah\nKap Do nang leh Thang Nem Mung te Taste House Kitchen & Bakery ansai ah nasep guan\nThalmual pan sanggam te khat IPR ah kibuaipih\nZAM Member te ading UN vai UN ah laikhak 26 kigelhsak\nDS/File tuai UN ngah nailo member te tawi ding file zong ki bawl sak thei\nValvum pan sanggamte khat IPR ah kibuaipih\nNa UN Card Hongla In ZAM Zum Ah\nNu Nieng Ngaih Nuam (354-14C02008)\nLia Mang Dei Huai (354-14C02008)\nKimat kihen na tuahkhak leh\nMana Zomi Christian Church pan ZAM thupuak a ding\nRM150 hongpiak manin lungdamna lianpi ih tangko hi.\nNa UN Card Number lotngah sawm in\nUN Card tawh akiman pawlkhat akimatphet in amante’n UN Card laksak uhhi. Zum atun ciangin amin leh Card Number abanban in dong uh a, tuamun pan UN Card Number atheilo, a lotngahlo te UN neilo, bangmah atawi vetlo in ciapteh sakziau thei uhhi. UN Card neipipi hong suaktalo, akimansuak ihcihcih tepen amau ii UN Card Number atheihloh manun kumpi theinei te’n bangmah tawilo in na ciamteh uh ahih manin thong akiasuaksuak pawlkhat omthei mawk hi. Sanggam aw, tumahmah in nang leh na innkuanpih te nakidong dih un. Na UN Card Number na theician taktak hiam? Tuabek thamlo Phone Number zong khat hamtang lotngah sawm in. Operasi aom ciangin UN tawitawh atawilo tawh alom in hongki manding hi. Tuakhit ciangin na Phone leh na vanneih khempeuh hong laksakding uh a, Phone Number khatpeuh na ciaptehtheih keileh thongsung Camp sung panin kuamah tawh ki thuza theinawnlo in na buaicip khakding hong kidahpih mahmah hi.\nZAM nabawlciang inzong nangmin tektek mahtawh na bawlding hoihzaw hi. Amin taktaklo tawh abawl te deihloh pen thongkia in innlam ciahnading Matpongtin ki vaikhakleh amin kibanglo ahih manin buaihuai mahmah a, aciahding hunin ciahtheilo in a awkcip omthei hi. Innlam ah nazat minmah tawh ZAM Card bawlzaw in.\nZAM kumcin leh Palaai kiteel hunding zaksakna\nPrevious: Amanpha Nu ~ Jam Daniel\nNext: Tate tungah Nu/Pa hoih hi ding\nPolitik thugen na ah utdandan in kilaih theihi


url: =Top tour guide in Kiev!! - Review of Amazing Ukraine, Kyiv (Kiev), Ukraine - Tripadvisor\nTop tour guide in Kiev!! - Amazing Ukraine


url: =Jesuh ii tumdanna (Jesus the God-Man) :: ZOMI DAILY\nposted on 12 August 2015 at 12:15 pm Lomkholna: Article, Biakna, SuanghDal\nLai Siangtho sungah the Son of Man a cihteh Jesuh pen mihing ahi Joseph ii tapa ahi hi, a cihnopna hi lo hi. Mihing tapa the Son of Man a cih teh Thumgawm Pasian ahihna a pulaak hi pah a, tua thumgawm Pasian sungah Tapa pen mihing in hong suak hong piang hi cih a gen nuam ahi hi. Pa Pasian (God the Father) ahi a, Kha Siangtho Pasian (God the Holy Spirit) ahi zongin mihing in ong suak ong piang lo hi. The Godhead Pasian’ lutang sung pan Tapa hihna dinmun tawh mihing bangin ong kibawl Pasian ahi (God the Son) pen Jesuh ahih manin tua Jesuh pen theologians te in LST siksan in the God-Man na ci uh hi. Tua pen LST in the Son of Man a cih pen ahi hi. Tu-in Jesuh pen Pasian lah hi-in Mihing lah hi tawntung hi. Pasian pen nidangin mihing ahih ngei loh hun om hi. Ahi zongin Pasian pen Pa Ta Kha hi tawntung hi. Ta cih kammal pen mihing cihna hi pah nai lo hi. Ahi zongin tua Mihing-Pasian pen Ta (God the Son) kongvang bek panin mihing limla in mihing in ong piang (incarnate) ahi hi.\nTua leh minam khempeuh in Jesuh ih kisam hiam?\nMi khem peuh Jesuh kisam. Everybody/ every sinner needs Jesus. Nang le kei zong mihing, Jesuh zong mihing mah hi lel ahih leh, mihing tektek banghang Jesuh kisam sese ih hiam? Why need Jesus? Why not Mahamad? Why not Gautama? Why not Pau Cin Hau? Banghang in gupkhiatna thu pen Muhamad te Gautama te Pau Cin Hau te’ tungtawn hi lo sese-a, Jesuh tungtawn hi sese hiam? cih Christian te’n ih thei hiam? Banghang hiam cih leh amah pen Khrih ahih hang ahi hi. Minam khempeuh in a biakna uh le a ngeina uh ah honpa Tanpa gumpa khat na lamen den uh hi. Jews mite in a lamet uh pen Messiah na ci uh hi. Buddhist te in a lamet uh pen Kawlkam in gen rehang naughsungh a pwint (ေနာက္ ဆုံးအပြင့္) na ci uh hi. Banbang hi leh a deihna pen Messiah kici minam khempeuh in hih leitung nat le sat zawn le ngau, gal le sa panin honpa khat ong pai ding hi ci-in a biakna sung tek vuah upna a nei lo biakna om lo hi. Ahi zongin Christian biakna pen tuate khempeuh banah mawhna thamanh sihna pan tatkhiatna tawh kisai Lungdamna thu a nei biakna hi. Tua pen Jesuh Khrih Pasian’ Tapa ong tatkhiatna thu upna ahi hi. Tua Jesuh ii tumdanna thute ih upna pen Christian kici ahi hi.\nPasian’ Tapa ahih kei leh Pa Ta Kha thum hihna tawh kidim Pasian’ lutang pan Tapa Pasian (God the Son) pen Pasian’ Tapa kici a, tua Pasian’ Tapa (ahkl) Tapa Pasian pen Mihing ong suak hi. Kha mangthang mawhneite honkhia dingin ong pai hi (Luke. 19: 10). Tuucing Pa in a tuute zong hi (Luke 15: 3-7). Sunglutna (incarnation) tawh kisai in, Tapa Pasian (or Pasian’ Tapa) pen mihing in ong suak hi (John 1: 14; Heb. 2: 14). Mary gil sungah a kipai zia pen a lamdang Kha Siangtho’ nasep hi (Luke 1: 35). Jesuh pen a tumdang deuh in nau gil sungah kipai a, ahi zongin suah ngeina bangin suak hi (Luke 2: 7). Tapa Pasian God the Son pen mihing bangin ong pianna ah mihing tektek mah ong suak hi (John 1: 14). Nungta hi, pau hi, ne hi, dawn hi, tawl thei hi, nasa thei lung gim thei hi, lawm le gual ngai hi. Mihing khat lian mah bangin thuak thei hi. Tua ahih manin Jesuh pen Pasian a hi lo bangin mihing sit hi a, mihing ahi lo bangin Pasian sit zong na hi leuleu hi. Tua ahih manin Jesuh bekin pianzia nih nei a, Pasian-Mihing (the God-Man) kici hi. It is right to say that he was God as though he were not man, and man as though he were not God.\nJesuh in mihing ih hihna ah a mihing hihna tawh ong thupi suak sak hi (Heb. 2: 16). Hong manpha sak hi. Tua ahih manin ih manphatna eite in thei a, ei le ei kineu muh kibawl siat ding hi lo hi. Ei le ei ih kikhual mah bangin zong midangte khual ding, thupi sak ding ahi hi. Midangte’ tungah hamsatna tun kha lo ding hi hang. Ei le ei zong hamsatna gimna kiguan tawmtawm lo ding hi hang. Jesuh in a nuntakna tawh ih zuih ding a etteh huai nuntak sianthona zong ong nusiat hi (1 Pet. 2: 21-23). Eite’ tang dingin eite’ mun ah Amah ong si hi (Heb. 2: 10). A mite lam lak dingin Ama’ mihing pumpi mahmah tawh vantungah kah to kik hi (Phil. 3: 21; 1 Cor. 15: 20). Jesuh in ahih leh vangliatna pen thuakna tawh na la ahih manin, ei Christian te in zong thuakna ih kisin kul hi.\nPrevious: Pasian zat minam ~Rev. Dr. Pau Khan En\nNext: Zu ~ Rev. Gin Khan Nang\nNiang Khen Lun Vung (Cikha) ii luanghawm Singapore pan Yangon – Cikha ah


url: =Saha Roots Strappy Long Line Triangle Top | Garmentory\nJudy Turner Margo Cap - Black\nShop Saha Saha New Arrivals\nShop Saha Saha Sale\nShop Saha Saha Swim\nSaha Roots Strappy Long Line Triangle Top\nLong line halter bikini top - Triple strap detailing in a vibrant yellow - Removable pads - Ties in the back - Perfect fit for larger busts - Model is wearing a size Small - Model Measurements: Height 5' 7" . Bust 34C / 86 cm . Waist 25" / 63 cm . Hips 35" / 89 cm\nSaha New Arrivals Saha Sale Saha Swim


url: =De onde você está pilotando? Escolha local de retirada Las Vegas Las Vegas Harley-Davidson Reno BMW Motorcycle Rentals of Las Vegas Las Vegas Triumph Los Angeles San Francisco Newport Beach Palm Springs San Diego Bartels' Harley-Davidson Fullerton Irvine Lancaster Oakland Palm Springs North San Diego - Coronado Beach San Jose San Marcos Harbor City Montclair Ontario Redding Vacaville Carmel San Francisco BMW & Honda Santa Monica / Marina Del Rey Miami Orlando Daytona Fort Myers Tampa Clermont Jacksonville Harley-Davidson Kissimmee Leesburg Orlando East Harley-Davidson Panama City Beach Sanford Sarasota Gainesville Homosassa Jacksonville - Orange Park Jacksonville at Regency New Smyrna Sunrise Fort Lauderdale Miami BMW & Honda Pensacola Seattle North Cascades Anchorage New Orleans New Orleans Mid City Alexandria Lafayette Houma New Orleans Harley-Davidson Slidell Phoenix Mesa Scottsdale Flagstaff Vancouver Chicago Chicago Countryside DeKalb Ottawa Palatine Saint Charles Villa Park Woodstock Dallas Austin Fort Worth San Antonio San Antonio East Allen Burleson McAllen Tyler Denver Denver BMW & Triumph Greeley Durango Grand Junction Portland Salt Lake City Lindon Washington D.C. Roanoke Albuquerque Atlanta - North Savannah Morrow Roswell Atlanta New York-Staten Island New York-Albany Arkport Jamestown Macedon NY Woodstock Nanuet New Windsor Wurtsboro New York-Howard Beach Pigeon Forge Smoky Mountain H-D – Knoxville Airport Knoxville Memphis Nashville Airport Union City Rapid City Sturgis Belgrade Missoula Billings Bonduel Green Bay Milwaukee Airport Milwaukee Downtown Appleton Chippewa Falls Kenosha Oconomowoc Rice Lake Cincinnati Lexington Des Moines Ames Sioux City East Hartford Bristol Ellington Eden Prairie Faribault Saint Paul Alexandria MN Delano Mankato Elk River Farmington Hills Cement City Greenville Rock Hill Laconia Concord Manchester North Country Lakewood Long Branch Mount Ephraim Bergen County Lebanon Morris Plains Newark - Belleville Mentor Athens Belmont Dayton Mansfield Mantua Mason Warren Wintersville Youngstown Columbus Sills BMW Motorcycle Rentals Oklahoma City Moore Orwigsburg Pocono Mountain Steel City Harley-Davidson Lancaster Harley-Davidson Willow Street Pittsburgh-Glenshaw Rogers Fort Smith Baltimore Crofton Elkhart Indianapolis Munster Terre Haute Lincoln Minot Williston Nutter Fort Triadelphia Saint Charles Harley-Davidson St. Joseph Topeka Winterville Auckland - Bularangi Christchurch - Bularangi Boston Foxboro Foxboro North Brisbane Cairns Melbourne Sydney Cabo San Lucas Cozumel Mexico City Casablanca Morocco Holland Jackson Hole Lyngdal Madrid Maui Maui Kihei Milan Rome Moscow New Delhi Silverstone Singapore\nPaís Todos os paísesAustralia Canada Italy Mexico Singapore Estados Unidos da América\nCidade Todas as CidadesSan Francisco Dallas Palm Springs Chicago Denver Washington D.C. Mesa San Diego Orlando Los Angeles Las Vegas Miami Salt Lake City Phoenix Jackson Hole New Orleans Belgrade Flagstaff Eden Prairie Seattle Manchester Vancouver Cozumel Portland Carmel Cairns Albuquerque Pensacola Melbourne Milwaukee Airport Nashville Airport Atlanta - North Milan Mexico City Anchorage Singapore\nPasseios Nome Passeios NomesSan Francisco Motorcycle Tour Texas Motorcycle Tour Palm Springs Motorcycle Tour Mid West Motorcycle Tour Colorado Motorcycle Tour Washington D.C. Motorcycle Tour Arizona Motorcycle Tour San Diego Motorcycle Tour Georgia / Florida Motorcycle Tour Northern California Motorcycle Tour Pacific Coast Highway Motorcycle Tour National Parks (Alternate) Motorcycle Tour Las Vegas / Zion National Park Motorcycle Tour Miami Paradise Motorcycle Tour Los Angeles Motorcycle Tour Chicago / Milwaukee Motorcycle Tour Utah Motorcycle Tour Texas 3 Day Motorcycle Tour Denver Rocky Mountain Motorcycle Tour Denver Motorcycle Tour Denver / Steamboat Springs Motorcycle Tour San Diego / Palm Springs Motorcycle Tour Phoenix Motorcycle Tour Las Vegas / Death Valley Motorcycle Tour San Francisco / Napa Valley Motorcycle Tour Miami South Florida Motorcycle Tour Miami Key West Motorcycle Tour Miami / Tampa Motorcycle Tour Orlando North Florida Motorcycle Tour Jackson Hole Motorcycle Tour National Parks Motorcycle Tour Orlando Florida Motorcycle Tour Route 66 Motorcycle Tour™ Wild West Motorcycle Tour Wild West I Motorcycle Tour Wild West II Motorcycle Tour New Orleans Motorcycle Tour Yellowstone Motorcycle Tour Southern California Motorcycle Tour Route 66 Self Drive Motorcycle Tour Baja California Motorcycle Tour - 2019/Spring 2020 Las Vegas National Park Motorcycle Tour Western Highlights I Motorcycle Tour Western Highlights II Motorcycle Tour Western Highlights II Motorcycle Tour Great Lakes Motorcycle Tour Sturgis 80th Anniversary Rally Motorcycle Tour Indian Spirits Motorcycle Tour Yosemite / Sierra National Park Motorcycle Tour Seattle / Canada Motorcycle Tour Southwest Summer Special Motorcycle Tour Southwest I Motorcycle Tour Southwest II Motorcycle Tour New Hampshire Motorcycle Tour Vancouver Island Motorcycle Tour Vancouver Island Motorcycle Tour Canadian Rockies Motorcycle Tour Southern California 3 Day Motorcycle Tour Route 66 – 8 Day Motorcycle Tour San Francisco North Motorcycle Tour San Francisco South Motorcycle Tour Palm Springs / Big Bear Motorcycle Tour San Francisco / Yosemite Motorcycle Tour Cozumel on a Harley Motorcycle Tour Coast to Desert Adventure Motorcycle Tour Baja California South Bound Motorcycle Tour - 2019/Spring 2020 Baja California North Bound Motorcycle Tour - 2019/Spring 2020 Las Vegas & The Great Outdoors Motorcycle Tour Portland Paradise Motorcycle Tour Carmel / Half Moon Bay Motorcycle Tour Carmel / Yosemite Motorcycle Tour Tropical Highlights - Australian Motorcycle Tour Carmel / Big Sur Motorcycle Tour Far North Scenic Loop - Australian Motorcycle Tour Route 66 West Albuquerque to Los Angeles Self Drive Motorcycle Tour Baja Explorer Undara Sunset Tour - Australian Motorcycle Tour Route 66 West Chicago to Albuquerque Self Drive Motorcycle Tour Route 66 West Motorcycle Tour: Albuquerque to Los Angeles Route 66 West Motorcycle Tour: Albuquerque to Los Angeles Route 66 West Motorcycle Tour: Chicago to Albuquerque Route 66 East: Los Angeles to Albuquerque Self Drive Motorcycle Tour Route 66 East Albuquerque to Chicago Self Drive Motorcycle Tour Coast to Country Tour The Far East and Deep South Tour Pacific Coast Motorcycle Tour - San Francisco to Los Angeles Pacific Coast Motorcycle Tour - Los Angeles to San Francisco Southwest Canyon Country Motorcycle Tour South Africa Tour Coast to Coast Motorcycle Tour Undara Sunset 2 Day Australian Tour Great Ocean Road Escape - Australian Motorcycle Tour Phillip Island Australian Motorcycle Tour Black Spur Bright -Australian Motorcycle Tour Great Ocean Road Grampians Adventure - Australian Motorcycle Tour Murray River / Broken Hill - Australian Motorcycle Tour The Civil War Tour Route 66 Harley-Davidson Exclusive VIP Guided Tour Route 66 Harley-Davidson Exclusive VIP 10 Day Guided Tour Baja California Self Drive Motorcycle Tour Milwaukee Route 66 Self Drive Motorcycle Tour Arizona Sun Winter Getaway Motorcycle Tour - GROUP TRAVEL Canada to Yellowstone Motorcycle Tour Southwest Winter Tour Getaway Motorcycle Tour - Los Angeles to Las Vegas - GROUP TRAVEL Triple B Motorcycle Tour - Blue Ridge, Blues, and BBQ Triple B Motorcycle Tour - Blue Ridge, Blues, and BBQ - 7 Day D.C. - Nashville Triple B Motorcycle Tour - Blue Ridge, Blues, and BBQ - 8 Day - Nashville - New Orleans Gulf Coast Winter Getaway Motorcycle Tour - New Orleans to Orlando- GROUP TRAVEL Southwest Winter Tour Getaway Motorcycle Tour - Las Vegas to Los Angeles - GROUP TRAVEL Melbourne Select - Great Ocean Road & Phillip Island - Australian Motorcycle Tour Blue Ridge Monuments to Mountains Motorcycle Tour Pacific Coast Highway Seattle to Los Angeles It's a Long Way to the Top - Australia Motorcycle Tour Blue Ridge Mountains to Monuments Motorcycle Tour Gulf Coast Winter Getaway Motorcycle Tour - Orlando to New Orleans - GROUP TRAVEL The Italian Job "Buffalo Bill" Tour Florida Keys Winter Getaway Motorcycle Tour Daytona Winter Getaway Motorcycle Tour Milwaukee to Sturgis Rally Motorcycle Tour Salt Lake City to Sturgis Rally Motorcycle Tour Las Vegas to Sturgis Rally Motorcycle Tour Pacific Coast Highway Motorcycle Tour - Seattle to Los Angeles Ride the Dragon - Japan Motorcycle Tour Great Ocean Road and Tasmania - Australian Motorcycle Tour Baja California Motorcycle Tour - Winter 2020 Baja California South Bound Motorcycle Tour - Winter 2020 Baja California North Bound Motorcycle Tour - Winter 2020 Coast to Coast Run Wine Country & The Beautiful Pacific Coast Mountains, Rivers, and Canyon Motorcycle Tour Pacific Coast 10 Day Self Drive Motorcycle Tour Sea to Sturgis Chiapas Mexico Tour Adventure in Mexico The Grandeur of Mexico The Splendor of Mexico Alaskan Adventure Motorcycle Tour - Seattle to Anchorage Alaskan Adventure Motorcycle Tour - Anchorage to Seattle Alaskan Summer Motorcycle Tour South Africa XXL Adventure Tour from Kruger to Capetown Silo Art Australian Motorcycle Tour - Australian Motorcycle Tour Alps and Dolomites - Italy Motorcycle Tour Historical Malacca Singapore Island Ride Alps & Dolomites – Part 2 Alps & Dolomites – Part 1 Ride to Desaru\nDe onde você está pilotando? Escolha local de retirada Las Vegas Las Vegas Harley-Davidson Reno BMW Motorcycle Rentals of Las Vegas Las Vegas Triumph Los Angeles San Francisco Newport Beach Palm Springs San Diego Bartels' Harley-Davidson Irvine Lancaster Oakland Palm Springs North San Diego - Coronado Beach San Jose San Marcos Harbor City Montclair Ontario Redding Vacaville Carmel San Francisco BMW & Honda Santa Monica / Marina Del Rey Miami Orlando Daytona Fort Myers Tampa Clermont Jacksonville Harley-Davidson Kissimmee Leesburg Orlando East Harley-Davidson Panama City Beach Sanford Sarasota Gainesville Homosassa Jacksonville - Orange Park Jacksonville at Regency New Smyrna Fort Lauderdale Miami BMW & Honda Pensacola Seattle North Cascades Anchorage New Orleans New Orleans Mid City Alexandria Lafayette Houma New Orleans Harley-Davidson Slidell Phoenix Mesa Scottsdale Flagstaff Vancouver Chicago Chicago Countryside DeKalb Ottawa Palatine Saint Charles Villa Park Woodstock Dallas Austin Fort Worth San Antonio San Antonio East Allen Burleson McAllen Tyler Denver Denver BMW & Triumph Greeley Durango Grand Junction Portland Salt Lake City Lindon Washington D.C. Roanoke Albuquerque Atlanta - North Savannah Morrow Roswell Atlanta New York-Staten Island New York-Albany Arkport Jamestown Macedon NY Woodstock Nanuet New Windsor Wurtsboro New York-Howard Beach Pigeon Forge Smoky Mountain H-D – Knoxville Airport Knoxville Memphis Nashville Airport Union City Rapid City Sturgis Belgrade Missoula Billings Bonduel Green Bay Milwaukee Airport Milwaukee Downtown Appleton Chippewa Falls Kenosha Oconomowoc Rice Lake Cincinnati Lexington Des Moines Ames Sioux City East Hartford Bristol Ellington Eden Prairie Faribault Saint Paul Alexandria MN Delano Mankato Elk River Farmington Hills Cement City Greenville Rock Hill Laconia Concord Manchester North Country Lakewood Long Branch Mount Ephraim Bergen County Lebanon Morris Plains Newark - Belleville Mentor Athens Belmont Dayton Mansfield Mantua Mason Warren Wintersville Youngstown Columbus Sills BMW Motorcycle Rentals Oklahoma City Moore Orwigsburg Pocono Mountain Steel City Harley-Davidson Lancaster Harley-Davidson Willow Street Pittsburgh-Glenshaw Rogers Fort Smith Baltimore Crofton Elkhart Indianapolis Munster Terre Haute Lincoln Minot Williston Nutter Fort Triadelphia Saint Charles Harley-Davidson St. Joseph Topeka Winterville Boston Foxboro Foxboro North Jackson Hole\n= R$ 566,47/Dia\nECONOMIZE ATÉ R$ 839,22 POR DIA\nSaiba Mais Rotas Mais Percorridas\nR$ 1.586,13 R$ 818,24 /noite\nR$ 1.670,05 R$ 960,91 /noite


url: =(TZN) Zogam, Tedim gam huam Guasing Khuami , Munlai - Kawlpi a teng Pa En Khan Nang (Naulak beh) i tapa Pa Nang Za Pum @ Pumpum, Kum-33, (Naulak beh) in May 8,2012 ni zingsang lamin ateenna inn Tulsa, USA pan na khollopi in hong nusia vat cih kiza ahih manin Tongsan Media Group pan dahpihna i pulak hi. A nusiat a it mahmah a zi Nu Man Khawm Niang le a tate thum ( Tanu 1 le tapa 2)te akipan a nu le pa leh sanggam meltheih khempeuh Pasian Khasiang tho in hehnepna kicingtak na tungsak ta hen.\nPumpum pen a u, Pa Langboih (Tulsa khua a teng masa pawl) hi a, a nu le pa te ahi , Pa En Khan Nang te zong Malaysia pan Tulsa a tun zawh sawt nai lo uh ci hi. Pumpum pen Guitar Bass siam mahmah khat hi a, abeisa 2010 kum Tulsa, US Khuado pawi sung bangin Bass guitar tumin mipi a khempeuh lungtaisak mahmah ahih manin, a it huai le mi pammaih mahmah khat kisumh ahi hi.\nPumpum luanghawm pen Fitzgerald Funeral Home ah 1402 S Boulder Ave West,(Lam 91 leh Harvard kiu) Tulsa ah kikoih in, May 9,2012 nitak nai 2:00 pan nai 7:00 sung Fitzgerald Funeral Home ah ki-en thei ding a, May 11,2012 ni (2:00Pm) hunin Fitzgerald Funeral Home ah hun bawlin Calvary Cemetary hanmual ah kivui ding cih kiza hi.\nPumpum te inn ah a hawh nuam a hopih nuam te adingin a inn uh pen\n7828 S. Wheeling Ave, Apt # 38-G,\nDahna hun sungah,\nInternational Tongsan Media Group\nSource: Mangpi, Tulsa, USA


url: =Hurricane Irma huihpi hangin mi 23 sikhin, Florida aom te ki hemkhiasak :: ZOMI DAILY\nposted on 9 September 2017 at 9:48 am Lomkholna: News, Sawltak, World\nHurricane Irma kici huihpi in Caribbean kuamsungteng nawkgawp ahih manin, tuciangciang asi mi 23 phakhinta cih Fox News pan kiza hi. Hurricane Irma pen khauhlua mahmah in, Building innpi te susiagawp in, singkungte abul panin longkhiagawp hi.\nTu’n tua Hurricane Irma huihpi in USA, Florida lam manawhta ahih manin, kumpi thunei te’n khuasung mipi 5.6 Million te tungah na omna innpan un naki hemkhia un ci’n zaksakna neikhin uhhi.\nFlorida pen US gamsung aom State tengkhempeuh lakah agolpen thumna “third-largest state” ahihi. U.S. Census te ciaptehna ah Florida State sungah mimal 21 Million bang om ci uhhi.\nHurricane Irma huihpi patau in aki hemkhiading in akisawl pen mi 5.6 Million pha ci a, Florida State miphazah vekpi ii sehlisuah sehkhat (one quarter) sangin tamzaw cihi. State’s Hurricane Program Manager asem laitak ahi Andrew Sussman in Friday ni in Florida sung aom te kihepding in thu kizasak cihi.\nUnited Kingdom te genkhiatna ah hih Hurricane Irma huihpi in Anguila Island zong nawkkhin in, khauhmahmah ahih manin innsia losia tammahmah cihi. Tuaban ah Thursday ni in Saint Martin Island leh Saint Barthelemy Island tezong nawkkha in limsiat mahmah cihi.\nVideo: Florida prepares for Irma after Turks and Caicos devastated by storm\nFriday ni inzong Turks and Caicos Islands sungteng Hurricane Irma in nawkgawp a, khuasung limsiat mahmah hi. Khuasung ki thuzakna Communication tengzong kisiacip in, khualzin Tourist in aom, tuipinawl Beachside Resorts ah tawlnga in aomte zong mitampi kihemkhia cih kiza hi.\nHurricane Irma pen Florida sungah Weekend sungah luttheiding in ki ummawh ahih manin, kidawm un ci’n National Hurricane Center te’n Warning piakhin uhhi.\nPresident Donald Trump inzong Florida, Puerto Rico, the U.S. Virgin Islands sungteng Emergencies in tangkokhin cih kiza hi. Hurricane Irma nawkkhak nadingin aki upmawhna te ah asiapen dingin aki gingsa in omkhin cihi. Hih kuamsung tengah aomkha te kikep siamding thupi mahmahding hi. Topa’n na ompih tahen! Sawltak #zomidaily\nPrevious: Nokia 8 Smartphone te Malaysia gamsung tungta, RM2299\nNext: USA, Ohio State sung aom sanginn sungah thau kikap, asi aliam omlo